title: Iprindoli

text: Lääkettä ei ole saanut käyttää yhdessä MAO:n inhibiittorien (MAOI) kanssa. Lisäksi varoitettiin antamasta adrenaliinia tai noradrenaliinia, Prindolia saavalle potilalle, sillä niiden vaikutus potentuisi huomattavasti. Trisyklinen masennuslääkitys on saattanut vähentää verenpainelääkkeiden tehoa. Lisäksi anestesiaa saavien kohdalla, on saattanut ilmetä epäsopivuutta. Yksi esimerkki tällaisesta on tuolloin yleisemmin käytetty, niin kutsuttu "eetterinukutus".


title: Brian Gibbons

text: Brian Gibbons (s. 26. helmikuuta 1988 Braintree, Massachusetts, Yhdysvallat) on yhdysvaltalainen jääkiekkoilija, joka edustaa NHL-joukkue New Jersey Devilsiä.


title: Brian Gibbons

text: Ennen ammattilaisuraansa Gibbons pelasi Boston Collegessa neljän kauden ajan.


title: Brian Gibbons

text: 4. huhtikuuta 2011 Gibbons teki Pittsburgh Penguinsin kanssa kaksivuotisen sopimuksen.


title: Brian Gibbons

text: Kaudella Gibbons kutsuttiin ensimmäisen kerran farmista ylös NHL:ään, jossa hän teki 18. marraskuuta debyyttiottelussaan Anaheim Ducksia vastaan ensimmäisen maalinsa. Ensimmäisen ylivoimamaalinsa hän teki 3. helmikuuta 2014 Ottawa Senatorsia vastaan Olli Määtän poikittaissyötöstä.


title: Brian Gibbons

text: Gibbons siirtyi 4. heinäkuuta 2014 vapaana agenttina Blue Jacketsiin, johon hän teki vuoden mittaisen kaksisuuntaisen sopimuksen. Gibbons teki marraskuussa 2016 vuoden mittaisen AHL-sopimuksen Albany Devilsin kanssa.


title: Morana

text:
Morana on alkujaan kankaanpääläisen The Road-yhtyeen tekemä, järjestyksessään yhtyeen kahdeksas studiolevy kun kahden ensimmäisen levyn remasteroitua CD julkaisua ei lasketa. Edellisten levyjen tapaan tämäkin on omakustanne.
Levyn sanoitukset ovat kaikki totutusti Antti Saarenkedon käsialaa. Kappaleista kuusi on säveltänyt kitaristi-laulaja Raikka Hakamäki ja neljä kosketinsoittaja Jussi Pyysalo. Eritoten sanoituksista kuultaa läpi Antti Saarenkedon tuolloinen siviilityö Suomen Luterilainen Tunti ry:n lähetystyöntekijänä Masai-heimon parissa Keniassa.


title: Ivan Cavaleiro

text: Ivan Ricardo Neves Abreu Cavaleiro (s. 18. lokakuuta 1993 Vila Franca de Xira, Portugali) on portugalilainen jalkapalloilija, pelipaikaltaan laituri tai hyökkääjä. Hän edustaa Benficaa.


title: Ivan Cavaleiro

text: Cavaleiro on edustanut Benficaa vuodesta 2007 lähtien. Ykkösjoukkueeseen hän nousi vuonna 2013.


title: Ivan Cavaleiro

text: Portugalin maajoukkueessa Cavaleiro on pelannut yhden A-maaottelun.


title: Huppuluuranen

text: Huppuluuranen ("Grallaricula cucullata") on luurien heimoon kuuluva varpuslintu.


title: Huppuluuranen

text: Huppuluurasta tavataan pienellä alueella Kolumbiassa ja Venezuelassa. Lajin populaatio on pieni, ja se on kärsinyt elinympäristöjen tuhoutumisesta. Huppuluuranen on luokiteltu vaarantuneeksi.


title: Kris Newbury

text: Kris Newbury (s. 19. helmikuuta 1982 Brampton, Ontario, Kanada) on kanadalainen jääkiekkoilija, joka pelaa Washington Capitalsin farmiseurassa Hershey Bearsissa.


title: Kris Newbury

text: Newbury pelasi OHL:ssä Belleville Bullsissa ja myöhemmin Sarnia Stingissä.


title: Kris Newbury

text: Newbury teki ensimmäisen NHL-maalinsa Toronto Maple Leafsissa 1. tammikuuta Boston Bruinsia vastaan.


title: Kris Newbury

text: 10. helmikuuta 2007 Newbury tappeli Pittsburgh Penguinsin Ronald Petrovickyn kanssa. Hän sai muutamia iskuja päähän ja oli lopun kauden ajan aivotärähdyksen vuoksi sivussa pelaavasta kokoonpanosta.


title: Kris Newbury

text: 7. heinäkuuta 2009 Newbury teki sopimuksen Detroit Red Wingsin kanssa. AHL:stä nostamisen jälkeen 14. joulukuuta 2009 Newbury teki ensimmäisen maalinsa Detroitissa Phoenix Coyotesia vastaan. 3. maaliskuuta Newbury kaupattiin New York Rangersiin Jordan Owensia vastaan. Kaupan jälkeen hänet lähetettiin farmiin Hartford Wolfpackiin.


title: Kris Newbury

text: 16. kesäkuuta 2010 Newbury teki Rangersin kanssa kaksivuotisen jatkosopimuksen.


title: Kris Newbury

text: 31. tammikuuta 2011 Newbury nostettiin Connecticut Whalesta Rangersiin. Hän palasi Connecticutiin helmikuun kolmantena päivänä saatuaan kahdeksassa NHL-pelissä yhden syöttöpisteen.


title: Kris Newbury

text: 23. maaliskuuta 2013 Newbury nostettiin uudelleen farmista Rangersin NHL-miehistöön. Hänet tiputettiin pian uudelleen, mutta nostettiin jälleen 26. huhtikuuta Rangersiin.


title: Kris Newbury

text: 1. heinäkuuta 2013 Newbury kaupattiin Philadelphia Flyersiin, joka antoi vastineeksi puolustaja Danny Syvretin. Kaudella 2013–2014 Newbury lainattiin Philadelphian farmijoukkue Adirondack Phantomsista Hershey Bearsiin 12. maaliskuuta 2014.


title: Kris Newbury

text: 4. heinäkuuta 2014 Newbury siirtyi vapaana agenttina vuoden kaksisuuntaisella sopimuksella Hershey Bearsin NHL-yhteistyöseura Washington Capitalsiin.


title: Perunluuranen

text: Perunluuranen ("Grallaricula peruviana") on luurien heimoon kuuluva varpuslintu.


title: Perunluuranen

text: Perunluurasta tavataan pienellä alueella Ecuadorissa ja Perussa. Lajin arvellaan olevan vähenemässä suhteellisen nopeasti elinympäristöjen tuhoutumisen vuoksi, ja se on luokiteltu silmälläpidettäväksi.


title: Keltaotsaluuranen

text: Keltaotsaluuranen ("Grallaricula ochraceifrons") on luurien heimoon kuuluva varpuslintu.


title: Keltaotsaluuranen

text: Keltaotsaluurasta tavataan hyvin pienellä alueella Perun pohjoisosissa. Laji on vähenemässä, ja se on luokiteltu erittäin uhanalaiseksi. Sen kannaksi arvioidaan 250–999 yksilöä.


title: Ruosterintaluuranen

text: Ruosterintaluuranen ("Grallaricula ferrugineipectus") on luurien heimoon kuuluva varpuslintu.


title: Ruosterintaluuranen

text: Ruosterintaluurasta tavataan Boliviassa, Ecuadorissa, Kolumbiassa, Perussa ja Venezuelassa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.


title: Liuskelakkiluuranen

text: Liuskelakkiluuranen ("Grallaricula nana") on luurien heimoon kuuluva varpuslintu.


title: Liuskelakkiluuranen

text: Liuskelakkiluurasta tavataan Kolumbiassa, Ecuadorissa, Guyanassa, Perussa ja Venezuelassa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.


title: Raitanaamaluuranen

text: Raitanaamaluuranen ("Grallaricula lineifrons") on luurien heimoon kuuluva varpuslintu.


title: Raitanaamaluuranen

text: Raitanaamaluurasta tavataan Kolumbiassa ja Ecuadorissa. Laji on vähenemässä elinympäristöjen tuhoutumisen takia, ja sen levinneisyysalue on pieni. Se on luokiteltu silmälläpidettäväksi.


title: Kromikarbonyyli

text: Kromikarbonyyli eli heksakarbonyylikromi (Cr(CO)) on metallikarbonyyliyhdisteisiin kuuluva kromin organometalliyhdiste. Ainetta voidaan käyttää orgaanisissa synteeseissä katalyyttinä, kromipinnoituksissa ja muiden kromiyhdisteiden valmistamiseen.


title: Kromikarbonyyli

text: Kromikarbonyyli on huoneenlämpötilassa valkoinen kiinteä aine. Yhdisteellä on kuitenkin suhteellisen korkea höyrynpaine, joten se voi sublimoitua jopa huoneenlämpötilassa. Yhdiste ei helposti reagoi hapen, veden, happojen tai laimeiden emästen kanssa poiketen monista muista metallikarbonyyliyhdisteistä. Kromikarbonyyli on veteen liukenematonta, mutta liukenee orgaanisiin liuottimiin kuten kloroformiin ja tetrakloorimetaaniin.


title: Kromikarbonyyli

text: Kromikarbonyylissä kromi esiintyy hapetusluvulla 0. Yhdiste voidaan pelkistää alkalimetallien, natriumin amalgaaman, kalsiumin, bariumin tai natriumborohydridin avulla yhdisteiksi, joissa kromi esiintyy hapetusluvulla -I tai -II. Kromikarbonyyli muodostaa helposti komplekseja aromaattisten yhdisteiden kanssa. Muodostuva kompleksi on poikkeuksellisesti elektrofiilinen ja reagoi nukleofiilien kanssa.


title: Kromikarbonyyli

text: Kromikarbonyyliä valmistetaan pelkistämällä kromi(III)suoloja kuten kromikloridia hiilimonoksidin läsnä ollessa. Pelkistimenä voidaan käyttää metallista alumiinia ja katalyyttinä alumiinikloridia. Toinen tapa muodostaa yhdistettä on käyttää pelkistimenä fenyylimagnesiumbromidia tai natriumia.


title: Kromikarbonyyli

text: Kromikarbonyyliä käytetään katalyyttinä alkeenien isomerointireaktioissa, polymeroinneissa, dieenien pelkistyksissä vedyttämällä, Fischerin karbeenikompleksien valmistuksessa. Sitä voidaan hyödyntää myös areenitrikarbonyylikromin ja kromi(II)oksidin valmistamisessa. Kromikarbonyyliä voidaan käyttää myös polttoaineiden lisäaineena ja muiden metallien pinnoittamiseen kovalla kromikerroksella.


title: Time (I’Dees -yhtyeen kappale)

text: "Time" on suomalaisen popyhtye I’Dees'n kappale heidän esikoisalbumilta "Sweet Confusion". Kappaleen on säveltäneet Marko Kumpula ja Mikko Kivari sekä sanoittanut Elena Mady.


title: Time (I’Dees -yhtyeen kappale)

text:
Marraskuussa 2001 julkaisu single menestyi hyvin. Kappale vietti Suomen singlelistalla 13 viikkoa ja sen parhaaksi sijoitukseksi jäi sija 4.
Vuosina 1992–2007 Rumba-lehdessä julkaistulla levymyynnin ja radiosoiton yhdeksi hittilistaksi yhdistäneellä Top 50 Hitit -listalla ”Time” nousi kolmanneksi. Kappale menestyi myös radioissa sillä se nousi parhaimmillaan radiolistan neljänneksi.


title: Time (I’Dees -yhtyeen kappale)

text: Vuonna 2002 kappaleesta julkaistiin Sami Aaltosen ohjaama musiikkivideo.


title: Time (I’Dees -yhtyeen kappale)

text: Kristiina Brask levytti kappaleesta suomenkielisen version vuonna 2009 julkaistulle "Kuivilla susta" -albumilleen.


title: Friedrich von Wrangel

text: Friedrich Heinrich Ernst von Wrangel (13. huhtikuuta 1784 Stettin – 1. marraskuuta 1877) oli preussilainen kreivi ja sotamarsalkka.


title: Friedrich von Wrangel

text: Wrangel aloitti sotilasuransa vuonna 1796 itäpreussilaisessa rakuunarykmentissä ja sai vuoden 1807 Heilsbergin taistelun jälkeen Pour le Mérite -ansiomerkin. Hän osallistui vuonna 1813 Hainaun ja Lieberwolkwitzin taisteluihin sekä johti rakuunarykmenttiä vuonna 1814 Étoges’n taistelussa. Vuonna 1837 Wrangel tukahdutti divisioonankomentajana Münsterin levottomuudet, jotka olivat puhjenneet Kölnin arkkipiispan ja hovin välisen kiistan seurauksena. Vuodesta 1839 hän oli armeijakunnan komentajana. Sodan sytyttyä Tanskaa vastaan vuonna 1848 Wrangel nimitettiin kaikkien saksalaisten joukkojen ylipäälliköksi. Aselevon astuttua voimaan syyskuussa 1848 hänet nimitettiin uuteen sotilasvirkaan Brandenburgin joukkojen ylikomentajaksi ("Oberkommando in der Marken"). Vallankumouksellisten levottomuuksien keskellä Wrangel miehitti 9. marraskuuta Berliinin ja onnistui palauttamaan kuninkaallisen hallituksen vallan ilman verenvuodatusta. Vuodesta 1849 hän oli 3. armeijakunnan komentajana ja sai 1856 ylennyksen sotamarsalkaksi. Wrangel kutsuttiin vielä uudelleen ylipäälliköksi vuonna 1864 puhjenneessa toisessa sodassa Tanskaa vastaan, mutta hän luopui tehtävästä sen jälkeen, kun preussilaisten asema oli turvattu menestyksekkäässä Dybbølin taistelussa. Wrangel palkittiin toukokuussa 1864 kreivin arvolla. Hän seurasi vielä vuoden 1866 sodassa Preussin armeijaa, mutta ilman komentajantehtäviä. Hän kuoli 93-vuotiaana vuonna 1877.


title: Suomalainen sisu

text: Suomalainen Sisu on Kake Randelinin julkaisema albumi vuodelta 2014. Se ylsi Suomen virallisen listan sijalle 41.


title: Montcornet’n taistelu

text: Montcornet’n taistelu käytiin toisessa maailmansodassa 17. toukokuuta 1940 Montcornet’n kylässä eversti Charles de Gaullen komentaman Ranskan 4. panssaridivisioonan ja Saksan 1. panssaridivisioonan välillä. Taistelussa ranskalaiset onnistuivat ajamaan saksalaisjoukot pois kylästä, mutta joutuivat myöhemmin vetäytymään lähtöasemiinsa Saksan ilmavoimien ilmahyökkäysten ja tuen puutteen takia.


title: Montcornet’n taistelu

text: Saksa hyökkäsi 10. toukokuuta 1940 Alankomaihin, Belgiaan ja Ranskaan. Saksalaisten saatua läpimurron Sedanissa 13. toukokuuta ranskalaisjoukot joutuivat vetäytymään.


title: Montcornet’n taistelu

text: Eversti Charles de Gaulle määrättiin 11. toukokuuta Ranskan 4. panssaridivisioonan () komentajaksi. Divisioonassa oli 5 000 miestä ja 83 panssarivaunua. De Gaulle päätti tehdä 17. toukokuuta divisioonalla vastahyökkäyksen strategisesti merkittävään Montcornet’hen, jonka kautta kulkivat tiet Reimsiin, Laoniin ja Saint-Quinteniin.


title: Montcornet’n taistelu

text: 17. toukokuuta 1940 kello 4.14 aamulla 4. panssaridivisioonan rykmentit saapuivat Montcornet’hen. Piiritettyään kylän keskipäivään mennessä Ranskan Char B1 -vaunut joutuivat saksalaisten panssarien ja 3,7 cm Pak 36 -panssarintorjuntatykkien maaleiksi. Lukuisia B1-vaunuja menetettiin, kun ne piti hylätä polttoaineen loputtua ja toisten upottua suohon.


title: Montcornet’n taistelu

text: De Gaulle määräsi jalkaväen tuhoamaan Saksan puolustuspesäkkeet Chivressä ja Char D2 -vaunut turvaamaan Clermont-les-Fermesin. Kello 16 de Gaulle määräsi uuden hyökkäyksen Montcornet’hen, mutta panssaroidut ryhmät eivät olleet saaneet yksityiskohtaisia karttoja hyökkäysalueesta ja ne joutuivat 8,8 cm Flak 18 -ilmatorjuntatykkien tuleen, jolloin hyökkäys ei saavuttanut tavoitteita. Kello 18 Saksan ilmavoimien lentokoneiden hyökätessä 4. panssaridivisioonan piti vetäytyä lähtöalueelle.


title: Montcornet’n taistelu

text: Ranskalaiset menettivät 23 panssarivaunua hyökkäyksessä ja saksalaiset menettivät 100 miestä kaatuneina.


title: Ritva Kellokumpu

text: Ritva Kellokumpu (o.s. Penttilä, s. 1936) on suomalainen muotitaiteilija. Hänet tunnetaan etenkin luomistaan Torstai-, Super A- ja Club A -hiihtovaatemerkeistä ja niitä valmistaneesta Torstai Oy:stä, joka toimi Kemijärvellä 1974–1990.


title: Ritva Kellokumpu

text: Ritva Penttilä valmistui vuonna 1960 Taideteollisen oppilaitoksen muotiosastolta. Hän sai paikan kotikaupunkinsa Kuopion suurelta vaatevalmistajalta Turolta. Hän muutti Kemijärvelle avioiduttuaan Jaakko Kellokummun kanssa. Sieltä käsin hän suunnitteli vaatteita muun muassa Suomen Trikoolle ja Skilalle ja toimi Me Naiset -lehden avustajana.


title: Ritva Kellokumpu

text: Ritva Kellokummun isä oli suomalaisen alppihiihdon pioneeri Erkki Penttilä, ja myös Kellokummut harrastivat laskettelua. Tästä syntyi idea omasta hiihtovaatemerkistä, jota he alkoivat suunnitella ja valmistaa vuonna 1974 kemijärveläisen ostoskeskuksen kellarista vuokratuissa tiloissa. Jaakko Kellokumpu ryhtyi uuden Torstai Oy:n toimitusjohtajaksi ja Ritva Kellokumpu saattoi keskittyä suunnitteluun. Apua työhön hän sai myös Annele Valkamalta ja omalta taideteollisessa vaatesuunnittelua opiskelleelta pojaltaan Martti Kellokummulta, josta tuli myös MM-tason freestyle-hiihtäjä.


title: Ritva Kellokumpu

text: Vuonna 1982 valmistuivat Seppo Huttu-Hiltusen, Juha Lätin ja Yrjö Wiherheimon suunnittelemat uudet tehdastilat noin 150 työntekijälle. 1980-luvulla lähes puolet Torstain tuotannosta vietiin ulkomaille, etenkin alppihiihtomaihin Norjaan, Sveitsiin, Ranskaan ja Kanadaan. Super A:n ja Club A:n lisäksi yrityksen tuotemerkkejä olivat Torstai, luonnonläheinen Franciscus ja eskimohenkinen Red Kayak.


title: Ritva Kellokumpu

text: Torstai Oy:n mentyä konkurssiin 1990 tuotemerkin osti L-Fashion Group. Torstain tehdastiloissa toimi matkapuhelinlaturien valmistaja Salcomp kunnes se siirsi tuotantonsa pois Suomesta 2003.


title: Ritva Kellokumpu

text: Ritva Kellokumpu sai Taideteollisuuden valtionpalkinnon vuonna 1986. Ornamo nimesi hänet Vuoden vaatetussuunnittelijaksi 1989. Torstai Oy sai Lapin Yrittäjien alueellisen yrittäjäpalkinnon 1985.


title: Luettelo Meryl Streepin saamista palkinnoista ja ehdokkuuksista

text:
|- bgcolor=#ddddff
Tämä on luettelo yhdysvaltalaisen näyttelijä Meryl Streepin palkinnoista ja ehdokkuuksista.


title: 24 – Lontoo

text: 24 – Lontoo () on yhdysvaltalaisen jännityssarjan "24:n" yhdeksäs tuotantokausi, jonka ensimmäinen jakso esitettiin Yhdysvalloissa Foxilla 5. toukokuuta 2014. Tuotantokauden tapahtumat sijoittuvat neljän vuoden päähän edellisestä kaudesta. Kauden pääosassa jatkaa tällä kertaa maanpaossa Lontoossa oleva Jack Bauer. Aiemmista tuotantokausista poiketen "24 – Lontoo" sisältää vain kaksitoista jaksoa.


title: 24 – Lontoo

text: Suomessa kauden ensimmäinen jakso esitettiin MTV3:n myöhäisillassa 1. kesäkuuta 2014, ja se keräsi 204 000 katsojaa. Kausi julkaistiin DVD:nä Suomessa 30. syyskuuta 2014.


title: 24 – Lontoo

text: Sivuhenkilöitä:


title: Keskon Vaatetustehdas

text: Keskon Vaatetustehdas oli suomalaisen vähittäiskauppayhtiö Keskon omistama vaatevalmistaja, joka toimi eri nimillä vuodesta 1932 vuoteen 1984. Sen vaatemerkkejä olivat Story, Mister, Carat ja Lovable-rintaliivit. Vuonna 1982 Keskon vaatetehtaat työllistivät yhteensä 1 100 henkeä.


title: Keskon Vaatetustehdas

text: Keskon edeltäjä Kauppiaiden Keskuskunta osti vuonna 1932 konkurssiin menneen Lahden Paita- ja Esiliinatehtaan ja alkoi 90 työntekijän voimin valmistaa paitoja, alusvaatteita, laitosvaatteita ja työpukuja. Vuonna 1957 valmistui Lahteen uusi tehdas noin 400 työntekijälle. 1960-luvun puolivälissä otettiin käyttöön nimi Keskon Vaatetustehdas samalla kun aloitettiin vientiä Neuvostoliittoon sekä EFTA- ja EEC-maihin. Myynti kasvoi 1980-luvun alkuun asti, jolloin suomalaisen työn hintakilpailukyky alkoi murentua.


title: Keskon Vaatetustehdas

text: Kuopiolaisen Essilän mentyä konkurssiin 1979 Kesko osti sen toiminnot Kuopiossa ja Pielavedellä. 1980-luvun alussa yritys laajeni myös Tikkurilan maaliyhtiön tiloihin Vantaalla. Laajimmillaan yritys oli vuonna 1982, jolloin tuotantoa oli Lahden, Kuopion, Pielaveden ja Vantaan lisäksi Keski-Pohjanmaan Perhossa ja Kaustisella sekä Padasjoella. Tuotannosta jopa 80 prosenttia meni vientiin.


title: Keskon Vaatetustehdas

text: Vuonna 1984 Kesko päätti keskittyä vähittäiskauppaan ja myi Lahden tehtaan ja Story-tavaramerkin Luhdalle, Padasjoen tehtaan Ewald Oy:lle sekä Kuopion ja Pielaveden tehtaat Mattisen Teollisuudelle.


title: Javi Gracia

text: Javier "Javi" Gracia Carlos (s. 1. toukokuuta 1970 Pamplona, Espanja) on espanjalainen entinen jalkapalloilija ja nykyinen valmentaja. Tammikuusta 2018 lähtien hän on toiminut Watfordin päävalmentajana.


title: Javi Gracia

text: Pamplonalaislähtöinen Gracia aloitti ammattilaisuransa Athletic Bilbaon reservijoukkueesta Bilbao Athleticista. Hän ei kuitenkaan koskaan noussut seuran edustusjoukkueeseen kolmen pelaamansa kauden aikana. Kaudella 1992–1993 hän pelasi UE Lleidassa 38 ottelua ja teki niissä 13 maalia. Joukkue nousi kauden päätteeksi maan pääsarjaan Primera Divisióniin 40 vuoden tauon jälkeen.


title: Javi Gracia

text: Seuraavat kuusi kautta Gracia edusti pääsarjatasolla Valladolidia (1993–1995) sekä Real Sociedadia (1995–1999). Vuonna 1999 hän siirtyi jälleen alemmalle sarjatasolle Segunda Divisióniin valencialaisseura Villarrealiin. Joukkue onnistui kauden päätteeksi nousemaan Primera Divisióniin sijoittumalla kolmanneksi.


title: Javi Gracia

text: Gracia päätti pelaajauransa kauteen 2003–2004, jolloin hän pelasi Córdobassa.


title: Javi Gracia

text: Valmentajauransa alkuvuodet 2004–2011 Gracia valmensi eri joukkueita Segunda Divisiónissa ja Segunda División B:ssä. Vuosien 2011–2012 aikana hän valmensi kreikkalaisjoukkueita Olympiakos Volosia ja Kerkyraa.


title: Javi Gracia

text: Kesällä 2012 Gracia siirtyi Segunda Divisiónissa pelanneen Almerían peräsimeen. Joukkue sijoittui kauden päätteeksi kolmanneksi ja pääsi täten karsimaan paikasta maan pääsarjaan. Almería pudotti karsintavaiheessa Las Palmasin sekä Gironan ja näin onnistui nousemaan Primera Divisióniin. Gracia ja seurajohto eivät päässeet kuitenkaan yhteisymmärrykseen jatkosopimuksen ehdoista ja niin hänen pestinsä andalusialaisseurassa tuli päätökseen.


title: Javi Gracia

text: 4. syyskuuta 2013 Gracialle tarjoutui paikka Osasunan päävalmentajana. Hän teki joukkueen kanssa kaksivuotisen sopimuksen. Kauden päätteeksi 2013–2014 Osasuna tippui Primera Divisiónista ja Gracian sopimus seuran kanssa purettiin.


title: Javi Gracia

text: 30. toukokuuta 2014 Gracia nimettiin Málagan uudeksi päävalmentajaksi. Gracian johdolla Málaga sijoittui yhdeksänneksi ja kahdeksanneksi. Hän jätti seuran kahden vuoden jälkeen kauden 2015–2016 päätteeksi. Hän siirtyi nelivuotisella sopimuksella venäläisen FK Rubin Kazanin päävalmentajaksi. Gracia luotsasi Rubinin Venäjän liigassa yhdeksänneksi. Pettymyksellisen kauden jälkeen espanjalaisvalmentaja jätti tehtävänsä.


title: Javi Gracia

text: 21. tammikuuta 2018 Graciasta tuli Englannin Valioliigan Watfordin päävalmentaja 1,5-vuotisella sopimuksella.


title: Lyyli Reijonen

text: Lyyli Reijonen o.s. "Westerlund" (12. tammikuuta 1874 Varkaus – 3. lokakuuta 1938 Helsinki) oli suomalainen kääntäjä.


title: Lyyli Reijonen

text: Reijosen vanhemmat olivat Rantasalmen kirkkoherra Anders Gustaf Cajanus-Westerlund (1833–1896) ja Anna Sofia Storm (1838–1901). Hän valmistui Kuopion tyttökoulusta 1889 ja työskenteli konttoristina, kirjanpitäjänä ja kielenkääntäjänä Päivälehden toimituksessa 1892–1898.


title: Lyyli Reijonen

text: Lyyli Reijonen oli naimisissa vuodesta 1896 toimittaja ja suurlähettiläs Erkki Reijosen kanssa. Heidän lapsiaan olivat hortonomi, kirjailija ja opettaja Annikki Reijonen sekä toimittaja, kirjailija Tuuli Reijonen-Uibopuu.


title: Laura Voutilainen (albumi)

text: Laura Voutilainen on saman nimisen laulajan eponyymi esikoisalbumi. Se julkaistiin vuonna 1993 levymerkillä Finnlevy.


title: Laura Voutilainen (albumi)

text: Albumia on myyty 117 000 kappaletta, ja se oli vuoden 1994 myydyin äänite.


title: Jenny Kangasvuo

text: Jenny Kangasvuo (s. 1975) on suomalainen kulttuuriantropologi ja kirjailija. Hänen esikoisromaaninsa "Sudenveri" ilmestyi 2012. Kangasvuon vuonna 2014 julkaistu väitöskirjatutkimus käsitteli suomalaista biseksuaalisuutta.


title: Sudenveri

text: Sudenveri on Jenny Kangasvuon vuonna 2012 ilmestynyt esikoisromaani.


title: Kwanin diskografia

text: Tämä artikkeli on suomalaisen Kwan-yhtyeen diskografiasta.


title: Kwanin diskografia

text: Yhtye aloitti uransa englanninkielisellä hip hopilla, mutta musiikki siirtyi uran myöhemmillä levyillä pop-rock -tyylisempään ilmaisuun.


title: Leroy Fer

text: Leroy Fer (s. 5. tammikuuta 1990 Zoetermeer, Alankomaat) on alankomaalainen jalkapalloilija, joka pelaa Englannin valioliigan Queens Park Rangersissä. Hän on pelipaikaltaan keskikenttäpelaaja. Fer valittiin Alankomaiden joukkueeseen vuoden 2014 MM-kilpailuihin.


title: Lucas Digne

text: Lucas Digne (s. 20. heinäkuuta 1993 Meaux, Ranska) on ranskalainen jalkapalloilija, joka pelaa Valioliigan Evertonissa, jonka kanssa teki viiden vuoden sopimuksen kesällä 2018. Sopimuksen arvo oli noin 20 miljoonaa euroa. Hän pelasi aiemmin Primera Divisiónissa FC Barcelonassa. Hän on pelipaikaltaan laitapuolustaja. Digne kuului Ranskan joukkueeseen Brasilian MM-kilpailuissa 2014.


title: Clément Grenier

text: Clément Grenier (s. 7. tammikuuta 1991 Annonay, Ranska) on ranskalainen jalkapalloilija, joka pelaa Ligue 1:n Olympique Lyonnaisissa. Hän on pelipaikaltaan keskikenttäpelaaja. Grenier valittiin Ranskan joukkueeseen vuoden 2014 MM-kilpailuihin.


title: Reboksetiini

text: Reboksetiini on masennuslääke. Se kuuluu noradrenaliinin takaisinoton estäjiin "(Noradrenaline Re-Uptake Inhibitors, NRI)". Masennuksen ohella reboksetiinilla on voitu hoitaa paniikkihäiriötä sekä lääkehoitona AD/HD:hen liittyvässä medikalisaatiossa. Lääkeainemarkkinoilla tuotteen markkinointinimi on ollut "Edronax".


title: Four Seasons (hotelliketju)

text: Four Seasons Hotels Ltd. on kansainvälinen hotelliketju. Yhtiön perustaja on kanadalainen Isadore Sharp, joka perusti ensimmäisen hotellinsa vuonna 1961. Nykyään Sharp omistaa hotelliketjusta viisi prosenttia: loput 95 % omistavat tasaosuuksin yhdysvaltalainen miljardööri Bill Gates ja saudiliikemies Al-Walid ibn Talal.


title: Four Seasons (hotelliketju)

text: Ketju aikoo avata hotellin muun muassa noin kilometrin korkuiseen Jeddah Toweriin Jeddaan.


title: Risto Linturi

text: Risto Linturi (s. 2. tammikuuta 1957) on suomalainen tietotekniikka-alan yrittäjä, joka tuli tunnetuksi 1980-luvulla henkilökohtaisten tietokoneiden käytön kouluttajana ja etenkin 1985 julkaistun kirjan "MS-DOS PC-DOS käyttäjän opas" toisena kirjoittajana.


title: Risto Linturi

text: LInturi syntyi kanslianeuvos Erkki Linturin ja sosionomi Hilkka-Liisa Vuorelan perheeseen. Hän on koulutukseltaan diplomi-insinööri, valmistunut Teknillisestä korkeakoulusta vuonna 1981. Valmistumisensa jälkeen Linturi työskenteli ensin Tietotehdas Oy:ssä ja Philipsin Suomen tytäryhtiössä, ennen tietotekniikkakoulutukseen keskittyneen R. Linturi Oy:n perustamista vuonna 1983. 1990-luvulla ja sen jälkeen Linturi on osallistunut tietotekniikkayritysten kehittämiseen, hallintoon ja niiden henkilökunnan kouluttamiseen.


title: Risto Linturi

text: Linturi toimii vuonna 2002 perustetussa tietotekniikkakoulutukseen keskittyvässä Soveltossa johtajana sekä hallituksen puheenjohtajana.


title: Hideaway (Kieszan kappale)

text: Hideaway on kanadalaisen laulaja-lauluntekijä Kieszan kappale hänen Sound of a Woman-debyyttialbumilta. Kappaleen sanoitti Kiesza sen tuottajan, Rami Samir Afunin kanssa. Kesällä 2013 New York Cityssä nauhoitettuna kappaleena "Hideaway" saatiin valmiiksi jo 90 minuutissa ja se on saanut musikaalista inspiraatiota Kieszan sekä Afunin intohimosta 1990-luvun dancemusiikkia kohtaan. Kappaleen julkaisi Afunin itse ylläpitämä "Lokal Legend" Kieszan uran ensimmäisenä singlenä 11. huhtikuuta 2014. Kappale esitettiin ensimmäisen kerran Annie Macin BBC Radio 1 ohjelmassa 24. tammikuuta 2014. Sekä kappale että siihen liittyvä musiikkivideo ovat saaneet suurta suosiota kriitikkojen keskuudessa. "Hideaway" pääsi heti julkaisuviikollaan Britannian singlelistan kärkeen 136 000 kopion myynnillä, muodostuen Britannian vuoden 2014 tähän mennessä kolmanneksi nopeiten myyneeksi singleksi.


title: Hideaway (Kieszan kappale)

text: UK CD singleGerman CD singleDigital downloadDigital download – promo


title: Linturi

text: Linturi on suomalainen sukunimi, joka on muun muassa seuraavilla henkilöillä:


title: Cali Sweets

text: Cali Sweets (s. 9. marraskuuta 1988, Las Vegas, Nevada) on yhdysvaltalainen pornonäyttelijä. Hän tuli julkisuuteen näyttelijänä vuonna 2012.


title: Blum

text: Blum on muun muassa seuraavien henkilöiden sukunimi:


title: Saksan 12. armeija

text: Saksan 12. armeija () oli Saksan maavoimien armeijatason yhtymä toisessa maailmansodassa.


title: Saksan 12. armeija

text: Armeija muodostettiin 13. lokakuuta 1939 nimeämällä uudelleen Saksan 14. armeija. Sen ensimmäisenä komentajana oli kenraali Wilhelm List. Armeija ryhmitettiin puolustukseen Siegfried-linjalle, mistä se osallistui Ranskan valtaukseen. Armeija siirrettiin Romaniaan Balkanin sotatoimiin.


title: Saksan 12. armeija

text: Armeijankomentajina olivat toisen olemassaolon aikana:


title: Sompion koulu

text: Sompion koulu on Keravalla Sompion kaupunginosassa sijaitseva ilmaisupainotteinen, luovia työtapoja ja taiteen perusopetusta työssään soveltava koulu, jossa ovat luokat 1-9. Koulun katuosoite on Aleksis Kiven tie 18, Kerava. Sompion koulua käy noin 700 oppilasta.


title: Sompion koulu

text: Sompion koulussa toimii kolme erityisiä taitoalueita syventävää luokkaa. Painottavat luokat ovat musiikkiluokka, liikuntaluokka ja draamapedagoginen luokka.


title: Sompion koulu

text: Sompion koulu, aiemmalta nimeltään Keravan yhteiskoulu, toimii varsinaisina vaalipäivinä Keravan kaupungin Sompion äänestysalueen (alue 5) äänestyspaikkana .


title: René Gothóni

text: René Reinhold Gothóni (s. 10. huhtikuuta 1950 Helsinki) on suomenruotsalainen uskontotieteilijä. Hän on ensimmäinen uskontotieteen professori Helsingin yliopiston humanistisessa tiedekunnassa vuodesta 2003.


title: Svenskbacka skola

text: Svenskbacka skola on Keravalla sijaitseva pieni ruotsia opetuskielenään käyttävä peruskoulun alakoulu (luokat 1-6). Vuonna 2011 toimintansa aloittanut koulu sijaitsee aiemman Kanniston koulun tiloissa katuosoiteessa Kannistonkatu 5.


title: Svenskbacka skola

text: Koulun yhteydessä toimii Folkhälsanin ylläpitämä ruotsinkielinen iltapäiväkerho. Koulu tekee yhteistyötä koulun naapuristossa toimivan ruotsinkielisen päiväkodin ja esikoulun Trollebon kanssa.


title: L’Officiel

text: L’Officiel, koko nimi L’Officiel de la couture et de la mode de Paris, on vuonna 1921 perustettu ranskalainen muotia käsittelevä aikakauslehti. Vuonna 2014 lehti ilmestyi yli 20 maassa. Lehti on vuosien varrella ollut merkittävä julkaisukanava monille tunnetuille muotisuunnittelijoille, kuten Pierre Balmain, Cristóbal Balenciaga, Christian Dior, Yves Saint-Laurent ja Karl Lagerfeld.


title: Solvolyysi

text: Solvolyysi on kemiallinen reaktio, jossa liuotin tai siitä muodostuva positiivinen lyoniumioni tai negatiivisesti varautunut lyaatti-ioni reagoi yhdisteen kanssa siten, että yhdisteessä ainakin yksi sidos katkeaa. Solvolyysireaktioihin voi myös liittyä lähtevän ryhmän korvautuminen liuotinmolekyylillä. Solvolyyseissä liuottimen ainemäärä on huomattavisti suurempi kuin solvolysoituvan yhdisteen.


title: Solvolyysi

text: Solvolyysi voi olla tyypiltään nukleofiilisiä substituutioita, eliminaatioreaktioita tai fragmentoitumis- eli pilkkoutumisreaktioita. Nukleofiilisissä substituutioreaktioissa liuotin toimii nukleofiilinä. Erityisesti emäksisissä olosuhteissa ja kuumennettaessa on solvolyysi eliminaatioreaktio. Solvolyysireaktioita kutsutaan hydrolyyseiksi, jos liuotin on vesi, alkoholyyseiksi, jos liuotin on alkoholi ja ammonolyyseiksi, jos liuotin on ammoniakki. Rasvahapon esterillä tapahtuvaa alkoholyysiä kutsutaan yleensä vaihtoesteröinniksi.


title: Reza Ghoochannejhad

text: Reza Ghoochannejhad (s. 20. syyskuuta 1987 Mašhad, Iran) on iranilainen jalkapalloilija, joka pelaa Eredivisiessä pelaavassa Heerenveenissä ja Iranin maajoukkueessa. Hän on pelipaikaltaan hyökkääjä.


title: Reza Ghoochannejhad

text: Asian cupin karsintojen paras maalintekijä: 2015


title: Reza Ghoochannejhad

text: "Päivitetty 3. toukokuuta 2014."


title: Oulun vanha paloasema

text: Oulun vanha paloasema on entinen paloasema Pokkisen kaupunginosassa Oulun keskustassa Kauppurienkadun ja Uusikadun risteyksessä. Jugendtyylisen osin kolmikerroksisen kivirakennuksen on suunnitellut arkkitehti Karl Sandelin. Palolaitoksena rakennus toimi vuoteen 1982 asti, jonka jälkeen se on ollut toimisto- ja liikekäytössä.


title: Oulun vanha paloasema

text: Palontorjunta oli Suomessa pitkään vapaaehtoisten palokuntien varassa. Oulussa ajatus vakinaisesta palokunnasta nousi esille vuoden 1882 Oulun palon myötä, mutta vasta vuoden 1916 korttelipalon jälkeen kaupunginvaltuusto teki huhtikuussa 1917 päätöksen vakinaisen palokunnan perustamisesta. Asiantuntijaksi kutsutun arkkitehti Berndt Blomin ehdotuksesta paloasema sijoitettiin nykyiselle tontilleen, jolla oli jo aiemmin sijainnut vapaaehtoisen palokunnan kalustohuone. Sisällissodan ja levottomien aikojen vuoksi rakentaminen kuitenkin viivästyi. Kun rakentaminen vihdoin saatiin alkuun 1919, rahavaikeuksien takia työt keskeytyivät ajoittain jopa kuukausiksi. Blomin alustavasti suunnittelema ja Karl Sandelinin lopullisesti piirtämä rakennus valmistui 1922.


title: Oulun vanha paloasema

text: Palokunnan miesvahvuus oli aluksi seitsemän palomiestä, ruiskumestari ja palomestari. Palokunta oli hevosvetoinen, kunnes vuonna 1925 hankittiin ensimmäinen paloauto. Kokonaan hevosista luovuttiin kuitenkin vasta vuonna 1947, sillä autoja oli hankala käyttää talvisin runsaan lumen aikaan. Vuoteen 1939 mennessä palokunnan vahvuus nousi 24 mieheen. Vanha paloasema oli Oulun ainoa paloasema vuoteen 1965 asti, jolloin Pateniemi ja Oulujoen kunta liitettiin Ouluun. Se aiheutti sammutusmatkojen merkittävän pitenemisen, joten Alppilan kaupunginosassa sijaitsevaan Saksan armeijan rakentamaan Kalevankartanoon perustettiin uusi Tuiran paloasema. Vanha paloasema toimi vuoteen 1982 asti, jolloin Raksilaan valmistui uusi paloasema. Palolaitos siirtyi uudelle keskuspaloasemalle 28. huhtikuuta 1982.


title: Oulun vanha paloasema

text: Vuoden 1983 korjauksessa paloasema muunnettiin uuteen käyttöön. Uusikadun puoleiset paloautojen sisääntuloaukot muutettiin ikkunoiksi ja yksi ovi poistettiin. Vuonna 1988 rakennukseen tehtiin laajennusosa ja muutoksia sisätiloihin. Sisätiloja on muunneltu usein myöhemminkin. Matala yhtenäinen kellariosa, jossa sijaitsi paloaseman ampumarata vuosina 1960–1983, on säästynyt suuremmilta muutoksilta.


title: Oulun vanha paloasema

text: Vanha paloasema on toiminut muun muassa nuorisotiloina sekä liike- ja toimistorakennuksena. Talossa on sijainnut useita ravintoloita, kuten Ravintola Dupont ja AC Willi Sika, jotka ovat jo lopettaneet. Vuonna 2014 rakennuksessa sijaitsevat S-ryhmän ravintolat Vanha Paloasema, Grill it! ja tilausravintola Paloaseman Ullakko.


title: Ghost Town (yhtye)

text: Ghost Town on yhdysvaltalainen popyhtye, johon kuuluvat Kevin "Ghost" McCullough, Alix Koochaki, Evan Pearce ja Manny Dominick. Evan erosi yhtyeestä heinäkuussa 2015, mutta liittyi yhtyeeseen taas joulukuussa 2016.


title: Ghost Town (yhtye)

text: Yhtye julkaisi tammikuussa 2013 omakustannealbumin "Party in the Graveyard". Toukokuussa yhtye teki levytyssopimuksen Fueled by Ramenin kanssa. Ghost Townin toinen studioalbumi, "The After Party", julkaistiin kesäkuussa 2014. Kolmas albumi, "Evolution", julkaistiin marraskuussa 2015.


title: Trojany

text: Trojany on kylä Dąbrówkan kunnassa, Wołominin piirikunnassa, Puolassa. Vuonna 2014 kylässä oli 490 asukasta.


title: Trojany

text: Vuodesta 1975 vuoteen 1998 saakka se oli osa Ostrołękan voivodikuntaa.


title: TCA-palkinto

text: Television Critics Association -palkinnot eli TCA-palkinnot ("Television Critics Association Award", "TCA Award") ovat pohjoisamerikkalaisen Television Critics Association -yhdistyksen vuosittain myöntämiä palkintoja parhaille televisio-ohjelmille ja alan henkilöille. Ensimmäiset palkinnot jaettiin kesällä 1985.


title: Ester Niska

text: Ester Elisabet Niska (2. kesäkuuta 1882 Sortavala – 18. toukokuuta 1916 Helsinki) oli suomalainen näyttelijä ja oopperalaulaja, joka äänialaltaan oli sopraano.


title: Ester Niska

text: Sortavalassa syntynyt Niska kävi koulua viisi luokkaa Viipurin ruotsalaisessa tyttökoulussa ja aloitti näyttelijänuransa Helsingissä Svenska Folkteaternissa vuonna 1901, toimien samalla myös avustajana Kansallisteatterissa. Hän oli mukana muun muassa Kansallisteatterin nykyisen teatteritalon avajaisnäytännössä huhtikuussa 1902 ja oli vuosina 1903–1907 vakituisesti kiinnitettynä Kansallisteatteriin. Laulua Niska opiskeli muun muassa Alexandra Ahngerin johdolla ja teki myös opintomatkoja Keski-Eurooppaan. Vuosina 1911–1914 hän esiintyi Pasi Jääskeläisen ja Aino Haverisen Suomalainen Operetti -ryhmässä sekä vuosina 1914–1916 Turun Casino-teatterin operetissa. Niska kuoli vain 33-vuotiaana toukokuussa 1916.


title: Ester Niska

text: Ester Niskan vanhemmat olivat merikapteeni Ivar Alfred Niskan ja muusikko Hilda Schlüter. Perheessä oli viisi lasta, joista Algoth Niska tunnetaan jalkapalloilijana ja kieltolakiajan salakuljettajana, Adolf ja Bror Niska olivat myös oopperalaulajia. Sisar Aina Niska puolestaan oli tanssija. Ester Niska oli vuodet 1907–1915 avioliitossa arkkitehti Eino Forsmanin kanssa. Pariskunnalle syntyi vuonna 1908 poika, joka kuitenkin kuoli jo 2-vuotiaana.


title: Ester Niska

text: Ester Niska esiintyi 1910-luvulla kahdessa suomalaisessa mykkäelokuvassa. Vuosina 1906 ja 1908 hän levytti kymmenkunta kappaletta, joista osan Oskar Merikannon säestämänä sekä osan duettona Pasi Jääskeläisen kanssa.


title: Mukatševe

text: Mukatševe (, , , ) on kaupunki Länsi-Ukrainassa Taka-Karpatian alueella. Sen väkiluku on noin 85 000 (2013).


title: Aurora (laulaja)

text: Aurora (oikealta nimeltään Laura Julku, s. 1985) on Tampereelta kotoisin oleva reggae- ja popmusiikkia esittävä laulaja-lauluntekijä. Aurora on valmistunut muusikoksi Pop & Jazz Konservatoriosta vuonna 2009.


title: Aurora (laulaja)

text:
Laura Julku opiskeli musiikkia Helsingissä Pop & Jazz Konservatoriossa. Opiskelun aikana Julku käytti taiteilijanimeä Letjay. Hän oli silloin mukana Savusound-kokoonpanossa ja julkaisi lisäksi musiikkiaan Mikseri.netissä. Hän soitti myös pianoa
The Beautiful Beast -projektissa.


title: Aurora (laulaja)

text: Julku on tehnyt myös englanninkielistä musiikkia niin omalla nimellään kuin Basspect-projektissa.


title: Aurora (laulaja)

text: Laura Julku päätti ottaa Aurora-taiteilijanimen käyttöön vuonna 2013. Hänen esikoissinglensä ”Eilisen aurinko” julkaistiin 21. helmikuuta 2014 levy-yhtiö Sony Musicin kautta. Toinen single ”Se soi” julkaistiin 6. kesäkuuta 2014. Alkuvuodesta 2015 ”Se soi” -single sai kultalevyn. Sakke Aallon tuottama artistin esikoisalbumi "Kadotaan kaupunkiin" julkaistiin tammikuussa 2015 ja on ylitänyt kultalevyrajan. Albumi oli ehdolla Emma Gaalassa vuoden 2015 pop-levyksi. Aurora oli Emma Gaalassa ehdolla myös vuoden 2015 naissolistiksi ja yleisöäänestyksessä vuoden artistiksi.


title: Aurora (laulaja)

text: Ensimmäinen esikoisalbumin ulkopuolinen uusi single, ”Kaikki mitä näät”, julkaistiin 21. elokuuta 2015. Kappale oli ensimmäinen single Auroran helmikuussa 2017 julkaistulta toiselta studioalbumilta "Valtakunta". Ennen albumin julkaisua siltä ehdittiin julkaista viisi singleä.


title: Aurora (laulaja)

text: Aurora asuu Turussa miehensä ja kolmen lapsensa kanssa.


title: Drohobytš

text: Drohobytš () on kaupunki Länsi-Ukrainan Lvivin alueella. Ukrainan tilastokeskuksen arvio kaupungin väkiluvuksi on 77 080 (2013).


title: Mankkaan koulu

text: Mankkaan koulu on Espoossa Mankkaalla sijaitseva peruskoulu, jossa on perusopetuksen luokka-asteet 7–9. Vuonna 2012 koulussa oli 304 oppilasta. Koulussa on myös EAUT-erityisopetusta autistisille oppilaille. Aivan Mankkaan koulun vieressä sijaitsee Mankkaanpuron koulu, jossa on luokat 1–6 sekä esiopetusta.


title: Mankkaan koulu

text: Mankkaalla voi opiskella A-kielinä englantia ja saksaa. Seitsemännellä luokalla alkava B1-kieli on kaikilla oppilailla ruotsi. Sen lisäksi vapaaehtoisena B2-kielenä voi lukea ranskaa tai saksaa 8. luokalta alkaen.


title: Mankkaan koulu

text: Mankkaan koulussa on luokka-astekohtainen matemaattis-luonnontieteellinen painotuslinja. Painotusaineita ovat matematiikka ja fysiikka. Painotusluokalla on painotusaineita yhteensä yksi tunti viikossa enemmän kuin muilla luokilla, ja linjan oppilaille opetetaan yleisen opetussuunnitelman sisällöt syventäen ja aihepiireittäin laajentaen. Painotusluokalle otetaan vuosittain pääsykokeiden perusteella enintään 20 oppilasta.


title: Mankkaan koulu

text: Koulun rehtorina toimii tällä hetkellä Nina Ala-Ojala.


title: Eilisen aurinko

text: "Eilisen aurinko" on suomalaisen reggae- ja popmusiikkia esittävän laulaja-lauluntekijä Auroran soolouran ensimmäinen single, joka julkaistiin 21. helmikuuta 2014. Kappale sisältyy artistin tammikuussa 2015 julkaistulle esikoisalbumille. Kappaleen on säveltänyt ja sanoittanut tuottaja Sakke Aalto yhdessä Laura Julkun kanssa.


title: Eilisen aurinko

text: Julkaisunsa jälkeen kappale on noussut yhdeksi viikoksi Suomen singlelistalle sijalle 19. Se nousi myös 17:nneksi soitetuimmaksi radiokappaleeksi.


title: Eilisen aurinko

text: Sami Joensuun ohjaama musiikkivideo kappaleesta julkaistiin 21. maaliskuuta 2014.


title: Eilisen aurinko

text: Kappaleesta on julkaistu myös remixversio, jolla vierailee rap-artisti Julma-Henri.


title: Carrien päiväkirjat

text: Carrien päiväkirjat () yhdysvaltalainen The CW Television Networkin draamasarja, joka perustuu Candace Bushnellin samannimiseen kirjaan. Sarja on esiosa HBO:n "Sinkkuelämää"-sarjalle. Televisiosarjan ensimmäinen jakso esitettiin Yhdysvalloissa 14. tammikuuta 2013.


title: Carrien päiväkirjat

text: Sarja kertoo Carrie Bradshaw’n elämästä high schoolissa vuonna 1984. Suomessa sarjaa alettiin esittää Subilla 5. kesäkuuta 2013.


title: Carrien päiväkirjat

text: Sarjaa tehtiin kaksi tuotantokautta. Toukokuussa 2014 The CW ilmoitti, ettei tilaa kolmatta kautta.


title: Eput rautaa

text: Eput rautaa on 7. maaliskuuta 2014 julkaistu tribuuttialbumi Eppu Normaalille. Albumi nousi ensimmäisellä listaviikollaan Suomen virallisen albumilistan kolmanneksi. Yhteensä albumi oli listalla yhdeksän viikkoa.


title: Eput rautaa

text: Albumilta on julkaistu singlenä Irinan versio kappaleesta ”Hipit rautaa”.


title: Brewster Kahle

text: Brewster Kahle (s. 22. lokakuuta 1960 New York) on yhdysvaltalainen nettiyrittäjä, internetin avoimuuden puolustaja ja digitaalisten kirjastojen kehittäjä. Koulutukseltaan hän on MIT:stä valmistunut "Bachelor of Science" (1982). Hänen perustamiaan nettisivustoja ovat esimerkiksi nettihistoriaa tallentava Internet Archive ja dataliikennettä mittaava Alexa Internet.


title: Erik Brunnius

text: Erik (Ericus) Brunnius (1. lokakuuta 1706 Alatornio – 25. lokakuuta 1783 Alatornio) oli suomalainen kirkkoherra, valtiopäivämies ja luonnontutkija.


title: Erik Brunnius

text: Brunniuksen vanhemmat olivat Ylitornion kirkkoherra Erik Brunnius (1660–1741) ja Barbara Björn. Hän kävi Härnösandissa triviaalikoulua ja lukiota ja pääsi ylioppilaaksi Uppsalassa 1722. Brunnius valmistui Uppsalan yliopistosta filosofian maisteriksi 1731 ja hänet vihittiin papiksi Uppsalassa samana vuonna.


title: Erik Brunnius

text: Brunnius toimi vuodesta 1731 isänsä apulaisena Ylitornoissa. Hänestä tuli Ylitornion kirkkoherra isänsä jälkeen 1741 ja Alatornion kirkkoherraksi hänet valittiin 1762. Brunnius sai rovastin arvon 1760. Hän oli valtiopäivämiehenä vuosina 1751–1752 ja 1760–1762.


title: Erik Brunnius

text: Brunnius kirjoitti latinankielisen maisterinväitöskirjansa Tornion ja sen lähipitäjien historiasta. Väitöskirja on myöhemmin käännetty ruotsin ja suomen kielelle. Brunnius avusti vuosina 1736–1737 Tornionjokilaaksossa astemittauksia tehnyttä ranskalaisen Pierre Louis Moreau de Maupertuis’n johtamaa retkikuntaa ja hän teki myös itse luonnontieteellisiä havaintoja.


title: Erik Brunnius

text: Erik Brunnius oli naimisissa 1732–1772 Eva Wrédin (k. 1772) kanssa. Heidän poikansa oli Pietarsaaren pitäjän kirkkoherrana toiminut Erik Brunnius (1742–1812).


title: Piironen (yritys)

text: Piironen Oy oli suomalainen vaatevalmistaja, joka toimi vuodesta 1957 vuoteen 1985 saakka. Se valmisti naisten takkeja ja ulkoilujakkuja Järvenpäässä, Mäntsälässä ja Lopella ja työllisti parhaimmillaan parisataa henkeä.


title: Piironen (yritys)

text: Piironen Oy:n perustivat Pekka, Erkki ja Pentti Piironen Järvenpäähän vuonna 1957. Yrityksen tuotemerkki oli Piiron. Mallistoja suunnittelivat Tuula Piironen, Mariaana von Knorring, Marja Mykkänen ja Pirkko Hirvonen sekä freelancereinä Marja Suna ja Reino Koski. 1970-luvulta alkaen yli puolet tuotannosta meni vientiin, lähinnä muihin Pohjoismaihin mutta myös Keski-Eurooppaan ja Neuvostoliittoon.


title: Piironen (yritys)

text: Yhtiö ajautui konkurssiin 1985.


title: Feltre

text: Feltre on kunta Pohjois-Italiassa Bellunon maakunnassa Veneton alueella. Kaupungilla on pitkät perinteet. Se oli tärkeä kaupunki jo roomalaisten aikaan, jolloin se oli roomalaista via Claudia Augusta tietä yli Alppien. Kaupungin tärkeimpiä nähtävyyksiä on sen keskusaukio "Piazza Maggiore", sekä sen suihkuläde "Fontane Lombardesche".


title: Play for Me

text: Play for Me on suomalaisen popyhtye Kemopetrolin järjestyksessään kolmas studioalbumi. Albumi julkaistiin 24. maaliskuuta 2004. Albumi oli Suomen virallisella albumilistalla yhteensä kahdeksan viikkoa. Parhaan sijoituksensa se saavutti ensimmäisellä listaviikollaan, kun se nousi listan yhdeksänneksi.


title: Play for Me

text: "Play for Me" -albumi ei menestynyt enää kahden edeltäjänsä tavoin. Albumilta julkaistuista kolmesta singlestä vain huhtikuussa 2004 julkaistu ensisingle ”My Superstar” nousi Rumba-lehdessä vuosina 1992–2007 julkaistulle levymyynnin ja radiosoiton yhdeksi hittilistaksi yhdistäneelle Top 50 Hitit-listalle, sijalle 25. ”Seagulls” ja ”Fireworks” eivät tilastoituneet lainkaan.


title: Sirkka Vesa-Kantele

text: Sirkka Annikki Vesa-Kantele (o.s. Vesa; s. 26. lokakuuta 1928 Suolahti) on suomalainen muotitaiteilija ja -toimittaja. Hän toimi yhteensä yli 30 vuotta "Muoti + Kauneus" -lehden ja sen edeltäjien "Sorjien Pukimien" ja "Muotisorjan" päätoimittajana.


title: Sirkka Vesa-Kantele

text: Sirkka Vesa valmistui priimuksena ensimmäiseltä muotisuunnittelijoita kouluttaneelta kurssilta Taideteollisesta oppilaitoksesta 1950 ja oli sitten Ranskan valtion stipendiaattina Pariisissa Pariisissa, jossa voitti kansainvälisen muotipiirroskilpailun 1952. Tämän ansiosta hän sai Suomesta monia työtarjouksia, joista valitsi Yhtyneiden Kuvalehtien tarjoaman päätoimittajan paikan uudessa "Sorjat Pukimet" -muotiaikakauslehdessä.


title: Sirkka Vesa-Kantele

text: Sirkka Vesa-Kantele toimi Yhtyneiden Kuvalehtien muotijulkaisujen päätoimittajana 33 vuotta vuoteen 1987 asti. Päätyönsä ohella hän piti omia myymälöitään nimeltä A-Boutique ja Puzzle, toimi mainospiirtäjänä Pukevassa ja teki suunnittelutyötä muun muassa Sarvikselle, Aaltosen kenkätehtaalle, Tiklakselle, Turkisliike Grünsteinille, Suomalaiselle Mallihuoneelle, Katjusalle, Artellalle ja Arolalle.


title: Ukrainan turvallisuuspalvelu

text: Ukrainan turvallisuuspalvelu () on Ukrainan valtion turvallisuusviranomainen. Sen tehtäväkuvaan kuuluu vastavakoilu ja muu ei-sotilaallinen tiedustelutoiminta, valtionsalaisuuksien turvaaminen ja terrorismin ja muiden valtioon tai sen kansaan kohdistuvien rikosten (mm. asekauppa) vastainen taistelu maassaan. Se vastaa myös presidentin, Ukrainan parlamentin ja muiden viranomaisten ja valtionlaitosten turvallisuudesta.


title: Ukrainan turvallisuuspalvelu

text: Tehtäviensä täyttämiseksi SBU kerää ja analysoi tietoa terrorimiin liittyvistä, tai vieraiden valtioiden erikoisjoukkojen tai muiden tahojen Ukrainan kansallista turvallisuutta vaarantavista toimista. Ukrainan turvallisuuspalvelu voi myös ryhtyä vastatoimiin Ukrainan kansallista turvallisuutta uhkaavien vieraita erikoisjoukkoja, samoin kuin muita organisaatioita, erillisryhmiä tai yksilöitä kohtaan. SBU voi suunnitella ja toteuttaa Ukrainan valtioon, yhteiskuntaan tai kansalaisten oikeuksiin kohdistuvia uhkia estäviä, eliminoivia tai neutralisoivia toimia.


title: Ukrainan turvallisuuspalvelu

text: Ukrainan turvallisuuspalvelu on perustettu syyskuun 20. päivänä 1991 Neuvostoliiton KGB:n Ukrainan SNT:n haaraosaston työn jatkajaksi. Ukrainan KGB:n aiempi henkilökunta siirtyi käytännössä uuteen organisaatioon sen perustamisen yhteydessä.


title: Ukrainan turvallisuuspalvelu

text: Ukrainan turvallisuuspalvelun keskushallinto sijaitsee Kiovassa osoitteessa vul. Malopidvalna 16. Nykyään Ukrainan turvallisuuspalvelua johtaa Valentin Nalivaitšenko (), jonka Ukrainan parlamentti asetti tehtävään 24. helmikuuta 2014. Ennen nykyistä nimitystään hän toimi Ukrainan parlamentissa UDAR-puolueen kansanedustajana. Nalivaitšenko on toiminut aiemmin esimerkiksi maansa suurlähettiläänä Valko-Venäjällä. Turvallisuuspalvelu SBU:n johdossa hän toimi myös ajanjaksona 22.12.2006–11.3.2010.


title: Rooman tasavalta (1849)

text: Rooman tasavalta oli Kirkkovaltion alueelle vallankumouksen yhteydessä 9. helmikuuta 1849 perustettu valtio, joka ehti olla olemassa neljän kuukauden ajan. Hieman ennen Rooman tasavallan kukistumista yleisillä vaaleilla valittu kansalliskokous ehti hyväksymään ajan oloihin nähden hyvin vapaamielisen ja edistyksellisen perustuslain.


title: Rooman tasavalta (1849)

text: Paavi Pius IX pakeni Roomasta 24. marraskuuta 1848 pelätessään pääministeri Pellegrino Rossin murhasta seurannutta kansankuohuntaa, ja siirtyi Gaetan linnoituskaupunkiin Molempain Sisiliain kuninkaan Ferdinand II:n suojelukseen. Paavin lähdettyä Kirkkovaltioon perustettiin väliaikainen hallitus, joka ilmoitti 29. joulukuuta perustuslakia säätävän kansalliskokouksen vaalien järjestämisestä tammikuun 21. päivänä. Äänioikeutetuiksi ilmoitettiin kaikki 21 vuotta täyttäneet miehet ja vaalien osanotto kohosi suureksi, vaikka paavi yritti ediktillään kieltää vaaleihin osallistumisen. Vaaleilla valitun kansalliskokouksen oli tarkoitus laatia Kirkkovaltiolle sellainen perustuslaki, joka tarvittaessa voitaisiin muuttaa koko Italian perustuslaiksi, mikäli maan yhdistäminen onnistuisi. Kansalliskokous aloitti työnsä 5. helmikuuta 1849 ja neljä päivää myöhemmin se ilmoitti paavin maallisen vallan kumotuksi sekä julisti Rooman tasavallaksi.


title: Rooman tasavalta (1849)

text: Tasavallan johtoon kansalliskokous asetti kolmimiehisen triumviraatin. Sen jäseniksi valittiin 5. maaliskuuta Aurelio Saffi, Carlo Armellini sekä Giuseppe Mazzini. Kansalliskokous oli varta vasten kutsunut Mazzinin Roomaan ja nimennyt hänet tasavallan kunniakansalaiseksi. Samaan aikaan kun tasavallan johtajat valmistelivat poliittisia reformeja ja uutta perustuslakia, Pius IX esitti Gaetasta käsin Euroopan katolisille suurvalloille vetoomuksen lähettää apujoukkoja Rooman tasavallan kukistamiseksi ja paavin aseman palauttamiseksi. Useat suurvallat vastasivat pian kutsuun. Itävallan armeija uhkasi Roomaa Pohjois-Italiasta käsin ja Molempain Sisiliain kuningaskunta etelästä. Myös Espanja lähetti joukkoja, jotka yhtyivät Gaetassa Sisilian joukkoihin. Louis-Napoleon Bonaparten johtama tasavaltainen Ranska lähetti meritse sotilasretkikunnan, joka nousi maihin Civitavecchian satamassa Rooman edustalla huhtikuussa. Tasavallan puolustusta ryhtyi johtamaan Giuseppe Garibaldi, joka oli saapunut Roomaan vapaaehtoisjoukkonsa kanssa ja valittu helmikuussa myös kansalliskokouksen jäseneksi.


title: Rooman tasavalta (1849)

text:
Garibaldin johtamat Rooman puolustajat onnistuivat aluksi torjumaan ranskalaisten hyökkäyksen Janiculum-kukkulan luona. Toukokuussa Garibaldi sai lyötyä myös etelästä lähestyvän Ferdinand II:n armeijan Velletrissä. Rooman tasavallan edustajat onnistuivat voittamaan kahden kuukauden verran aikaa neuvottelemalla ranskalaisten kanssa, mutta sen jälkeen Ranskan joukot aloittivat uudelleen hyökkäyksensä kaupunkia vastaan. Garibaldi johti jälleen Rooman puolustusta, kun ranskalaiset kesäkuussa kävivät piirittämään kaupunkia. Rooman puolustus oli tuhoontuomittu, mutta urhoollinen vastarinta toimi myöhemmin "risorgimento"-liikkeen innoittajana. Hyödyttömältä näyttänyt vastarinta lopetettiin 1. heinäkuuta. Garibaldi ei hyväksynyt tappiota, joten hän murtautui tuhannen vapaaehtoisensa kanssa ulos Roomasta ja lähti marssimaan kohti Venetsiaa, auttaakseen sen puolustuksessa. Päästyään puolueettoman San Marinon pikkuvaltion alueelle hän jäi kuitenkin Itävallan armeijan saartamaksi ja joutui hajottamaan joukkonsa sekä pakenemaan kokonaan Italiasta.
Kansalliskokous hyväksyi pitkään valmistellun perustuslain 1. heinäkuuta ranskalaisten ollessa jo Rooman porteilla ja se julkistettiin keskipäivällä 3. heinäkuuta Rooman kaupungintalolla. Samana iltana ranskalaiset valtasivat kaupungin, ja lakkauttivat tasavallan. Englannin ja Yhdysvaltain konsulit auttoivat tasavallan johtajia pakenemaan väärillä passeilla ulkomaille. Mazzini lähti Roomasta heinäkuun puolivälissä ja palasi maanpakoon. Tasavallan kukistumisen jälkeen Pius IX nimitti kardinaaleista kootun komission hallitsemaan Roomaa omaan paluuseensa asti. Komissio kumosi kaikki tasavallan aikana tehdyt säädökset ja tukahdutti kaiken poliittisen radikalismin. Paavi palasi Roomaan huhtikuussa 1850 ranskalaisen varuskunnan turvaamana.


title: Valkoinen orjakauppa

text: Valkoinen orjakauppa on sellaisesta toiminnasta käytetty nimitys, jossa paikkatarjouksella houkutellaan nuoria naisia ulkomaille epäsiveellisiin tarkoituksiin. Tämä ihmiskaupan muoto on ainakin aikaisemmin suuntautunut pääasiassa Lähi-idän ja Afrikan islamilaisiin maihin sekä Etelä-Amerikkaan.


title: Valkoinen orjakauppa

text: Valkoisen orjakaupan hävittämiseksi tehtiin Pariisissa vuonna 1904 kansainvälinen yleissopimus, jota myöhemmin täydennettiin vuosina 1910 ja 1926 tehdyillä sopimuksilla. Näitä sopimuksia täydensi vuonna 1950 tehty laaja-alaisempi "Ihmisten kaupan ja toisten prostituutiosta hyötymisen tukahduttamista koskeva yleissopimus".


title: Valkoinen orjakauppa

text: Kansainvälisten sopimusten mukaisesti vuonna 1926 Suomen rikoslain 25. lukuun lisättiin uusi pykälä 1a. Siinä säädettiin rangaistus sille, joka "aikoen saattaa haureuden välikappaleeksi toisen, saa hänet vastaanottamaan toimen, vie hänet pois tai erottaa hänet lähiseurastaan", vaikka hänen suostumuksellaankin. Rangaistus oli vähintään kuusi kuukautta vankeutta tai kuritushuonetta enintään kahdeksan vuotta. Jos teko oli ammattimainen, enimmäisrangaistus oli kymmenen vuotta kuritushuonetta.


title: Valkoinen orjakauppa

text: Pykälä kumottiin rikoslain uudistusten yhteydessä vuonna 1995. Sitä koskeneessa hallituksen esityksessä valkoista orjakauppaa koskeneen erityisen säännöksen kumoamista perusteltiin sillä, että tällainen toiminta täytti myös paritusta koskeneet rikostuntomerkit, jota paitsi säännöksen ei silloisessa muodossaan katsottu enää vastanneen naisen muuttunutta yhteiskunnallista asemaa eikä sitä oikeuskäytännössä enää pitkään aikaan ollutkaan sovellettu.


title: Valkoinen orjakauppa

text: Rikoslain nykyiset ihmiskauppaa käsittelevät säännökset ovat vuodelta 2004.


title: Vittorio Veneto

text: Vittorio Veneto on kunta Pohjois-Italiassa Trevison maakunnassa Veneton alueella. Italian yhdistymisen kunniaksi vuonna 1866 kaksi venetolaista kuntaa Ceneda ja Serravalle yhdistyivät. Ne ottivat kunnan uudeksi nimeksi Vittorio Italian kuninkaan Vittorio Emanuele II mukaan. Myöhemmin vuonna 1923 nimeen lisättiin alueen nimi Veneto.


title: Kauppamatkustajan kuolema (täsmennyssivu)

text: Kauppamatkustajan kuolema on näytelmä vuodelta 1949. Sen pohjalta on tehty ainakin kaksi elokuvaa:


title: J. E. O. Screen

text: J. E. O. (John) Screen (5. kesäkuuta 1939 Southgate, Lontoo – 24. syyskuuta 2009) oli englantilainen historiantutkija joka tutki suomalaista Ruotsin vallan ja autonomian ajan sota- ja armeijahistoriaa. Green työskenteli Lontoon yliopiston Slaavilaisten ja itäeurooppalaisten tutkimusten koulun kirjastonhoitajana vuosina 1972–1998.


title: J. E. O. Screen

text: Screen julkaisi aluksi kaksi marsalkka Carl Gustaf Emil Mannerheimin elämää käsitellyttä teosta ja siirtyi sitten tutkimaan ensin Suomen autonomian ajan sotilashistoriaa ja viimeksi myös Ruotsin vallan ajan 1700-luvun sotilashistoriaa.


title: Predazzo

text: Predazzo on kunta Trenton maakunnassa Trentino-Etelä-Tirolin alueella Pohjois-Italiassa. Kunta on tullut tunnetuksi mäkihyppykisoista.


title: Muoti + Kauneus

text: Muoti + Kauneus oli suomalainen muotiin ja kauneudenhoitoon erikoistunut aikakauslehti. Sitä julkaisi Yhtyneet Kuvalehdet vuodesta 1973 vuoteen 1997, jonka jälkeen ilmestyi vielä muutaman vuoden sen jatkaja, pelkästään pukeutumiseen keskittynyt "Muoti Plus".


title: Muoti + Kauneus

text: Lehden historia juontaa 1920-luvulla aloitettuun "Kotilieden" ompelukaavalehti "Sorjaan", vuonna 1944 perustettuun "Muotikuvaan", vuosina 1952–1960 julkaistuun "Kodin Pukimiin" ja vuonna 1954 aloitettuun "Sorjat Pukimet" -lehteen, josta tuli sittemmin "Muotisorja" ja vuodesta 1973 "Muoti + Kauneus". Kolmen viimemainitun lehden päätoimittaja 1954–1987 oli Sirkka Vesa-Kantele. "Muodin + Kauneuden" lyhytikäiseksi jääneen seuraajan "Muoti Plus" -lehden päätoimittaja oli Heidi Kärkkäinen.


title: Muoti + Kauneus

text: Muoti + Kauneus järjesti 1970- ja 1980-luvuilla suuria vuosittaisia muotinäytöksiä, joissa suomalaisten vaatevalmistajien tuotannon lisäksi esiteltiin ranskalaista ja muuta kansainvälistä muotia suomalaisyleisölle. Esimerkiksi vuonna 1981 Finlandia-talossa pidetyssä tapahtumassa kävijöitä oli 22 000.


title: Kapreomysiini

text: Kapreomysiini (CM, myyntinimi "Capastat") on antibiootti. Kapreomysiiniä on käytetty tuberkuloosin hoidossa niin kutsuttuna toisen linjan eli sekundäärisenä lääkkeenä. Kapreomysiini voitiin ottaa käyttöön muiden vastaavien ”ensilinjan” primaaristen lääkkeiden hoitovaikutuksen ollessa tehottomia.


title: Kapreomysiini

text: Kapreomysiinin tuotenimi oli "Capastat". Lääkettä annosteltiin parenteraalisti eli i.m.-ruiskeina. Sivuvaikutukset olivat streptomysiinin tyyppiset. Annostus oli 1 g eli 1000 mg/vrk.


title: Kapreomysiini

text: Kapreomysiiniä on pidetty streptomysiiniä vähemmän myrkyllisenä ja sopivampana erityisesti vanhuksille.


title: Kapreomysiini

text: Lääkityshoidon aikana kuitenkin suositeltiin korvalääkärin konsultaatiota. Kapreomysiinillä oli ototoksisia haittavaikutuksia.


title: Kapreomysiini

text: Kapreomysiini on kapreomysiini IA:n ja kapreomysiini IB:n seos.


title: Hiukkaslöytöjen aikajana

text: Tämä artikkeli on merkittävien subatomisten hiukkasten löytöjen aikajana. Aikajana käsittää kaikki hiukkaset, jotka ovat nykytietämyksen mukaan alkeishiukkasia sekä merkittävimpien yhdistelmähiukkasten (useamman alkeishiukkasen yhdistelmän) ja antihiukkasten löytöaikoja. Graafiseen aikajanaan on merkitty vain alkeishiukkasten löytövuodet ilman antihiukkasia.


title: Anna ystävämme (täsmennyssivu)

text: Anna ystävämme (engl. "Anne of Avonlea") on vuonna 1909 julkaistu romaani. Sen lisäksi se voi tarkoittaa seuraavia romaaniin pohjautuvia teoksia:


title: Garibaldi (täsmennyssivu)

text: Garibaldi viittaa useimmiten italialaiseen vapaustaistelijaan Giuseppe Garibaldiin (1807–1882). Garibaldi ja Giuseppe Garibaldi voivat tarkoittaa lisäksi ainakin seuraavia:


title: Fantasiaa

text: ”Fantasiaa” on Kari Kuusamon ja Kaisu Liuhalan tekemä kappale, jolla Suomi osallistui Eurovision laulukilpailuun vuonna 1983. Kappaleen esitti tuolloin Ami Aspelund. Kappale sijoittui 20 maan loppukilpailussa sijalle 11 keräten 41 pistettä, mikä oli Suomelta hieman keskimääräistä parempi suoritus. Vuodesta 1975 lähtien käytössä olleen pistejärjestelmän aikana Suomi oli ennen Lordin voittoa parhaimmillaan seitsemäs (”Viulu-ukko” 1975 ja ”La dolce vita” 1989) ja viidesti viimeinen.


title: Fantasiaa

text: ”Fantasiaa” julkaistiin Ami Aspelundin laulamana singlellä, jonka B-puolella on kappaleen englanninkielinen versio. Tämän lisäksi levy-yhtiö julkaisi kappaleen C-kasettikokoelmalla "Jukeboxi 1". Samana vuonna kappale julkaistiin myös usealla muulla kokoelmalevyllä muun muassa Seija Simolan ja Virve Rostin laulamana.


title: Cavalese

text: Cavalese on kunta Trenton maakunnassa Trentino-Etelä-Tirolin alueella Pohjois-Italiassa Se on yksi Val di Fiemmen laakson kunnista.


title: Cavalese

text: Cavalesessa tapahtui vakava lentotapaturma 3. helmikuuta 1998, kun amerikkalainen hävittäjä katkaisi hiihtohissin vaijerin. Vaijerin katketessa hiihtohissi putosi maahan, ja kaikki sen 20 matkustajaa kuolivat.


title: Tokion metron sariinikaasuisku

text: Tokion sariinikaasuisku oli Japanin pääkaupungissa Tokiossa vuonna 1995 tehty terrori-isku. Uususkonnollinen sekti Aum Shinrikyo (suom. "Korkein totuus") vapautti sariinikaasua Tokion metroon tappaen 13, vakavasti vahingoittaen viittäkymmentä ja aiheutti näköongelmia yli tuhannelle. Iskun jälkeen viranomaiset pidättivät Shōkō Asaharan ja muita Aum Shinrikyon johtohenkilöitä. Asahara ja yksitoista muuta johtojäsentä todettiin oikeudessa syylliseksi ja tuomittiin kuolemaan.


title: Tokion metron sariinikaasuisku

text: Hyökkäys suoritettiin samanaikaisesti viidessä metrojunassa, joiden pääteasemat olivat Tokion keskustassa. Satyan 7 -rakennuksesta löydettiin kemiallisten aseiden tuotantoon käytettyä laitteistoa.


title: ECR

text: ECR voi viitata johonkin seuraavista:


title: Sykloni Geralda

text: Sykloni Geralda oli trooppinen sykloni, joka aiheutti vahinkoja Madagaskarissa tammikuussa 1994. Pahiten kärsi Toamasinan kaupunki, jossa 95 % asunnoista vaurioitui ja 50 000 jäi kodittomaksi. Satamassa hukkui seitsemän alusta. Tiet, sekä sähkö- ja puhelinverkko vahingoittuivat pahasti.


title: Tšervonohrad

text: Tšervonohrad () on kaupunki Länsi-Ukrainan Lvivin alueella. Ukrainan tilastokeskuksen arvio kaupungin väkiluvuksi on 68 000 (2013).


title: Stryi

text: Stryi () on kaupunki Länsi-Ukrainan Lvivin alueella. Ukrainan tilastokeskuksen arvio kaupungin väkiluvuksi on 60 126 (2013).


title: Novomoskovsk (Dnipropetrovskin alue)

text: Novomoskovsk () on kaupunki itäisessä Ukrainassa, Dnipropetrovskin alueella. Ukrainan tilastoksekus arvioi kaupungin väkiluvuksi 70 787 (2013).


title: Marhanets

text: Marhanets (, ) on kaupunki itäisessä Ukrainassa, Dnipropetrovskin alueella. Ukrainan tilastokeskus arvioi kaupungin väkiluvuksi 48 546 (2013).


title: Pyratsiiniamidi

text: Pyratsiiniamidi (PZA) on lääkeaine, jota käytettiin tuberkuloosin hoidossa. Se muistuttaa rakenteeltaan isoniatsidia, joka on nikotiinihapon johdos. Tämä teholtaan heikompi lääkeaine imeytyy suhteellisen helposti suun kautta (per os), joten lääkepistoksia ei tarvittu.


title: Pyratsiiniamidi

text: Vuosikausiannostelun raja liikkuu alueella 1,5 - 2 g/vrk, eli 1500 - 2000 mg vuorokaudessa.


title: Pyratsiiniamidi

text: Tämän lääkkeen sivuvaikutukset olivat olleet maksavaurion riski, ihottumat ja pahoinvointi sekä oksentelu. Kihti on ollut mahdollista sekin, sillä veren virtsahappojen pitoisuus on voinut kasvaa.


title: Pyratsiiniamidi

text: Pyratsiiniamidin kauppanimiä olivat olleet lääkeainemarkkinoilla nämä: "Tisamid" ja "Pyrazinamid".


title: Pyratsiiniamidi

text: Pyratsiiniamidin kemiallinen kaava on CHNO, moolimassa 123,113 g/mol ja CAS-numero 98-96-4.


title: Žovti Vody

text: Žovti Vody (, ) on kaupunki itäisessä Ukrainassa, Dnipropetrovskin alueella. Ukrainan tilastoksekus arvioi kaupungin väkiluvuksi 47 509 (2013).


title: Muistojeni Julia

text: Muistojeni Julia ("Julia") on vuonna 1977 ensi-iltansa saanut Fred Zinnemannin ohjaama draamaelokuva. Se perustuu Lillian Hellmanin romaaniin "Pentimento" vuodelta 1973. Elokuva kertoo Juliasta, joka taisteli natseja vastaan toista maailmansotaa edeltävinä vuosina. Elokuvan pääosissa ovat Jane Fonda, Vanessa Redgrave, Jason Robards, Hal Holbrook, Rosemary Murphy ja Maximilian Schell.


title: Muistojeni Julia

text: Elokuva sai 11 Oscar-ehdokkuutta ja voitti palkinnot parhaasta miessivuosasta (Jason Robards), parhaasta naissivuosasta (Vanessa Redgrave) ja parhaasta sovitetusta käsikirjoituksesta (Alvin Sargent). Elokuva on Meryl Streepin ensimmäinen.


title: Vuoden televisio-ohjelman TCA-palkinto

text: Vuoden televisio-ohjelman TCA-palkinto on yksi pohjoisamerikkalaisen Television Critics Association -yhdistyksen vuosittain myöntämistä palkinnoista.


title: Joe Tynanin kiusaukset

text: Joe Tynanin kiusaukset ("The Seduction of Joe Tynan") on vuonna 1979 ensi-iltansa saanut Jerry Schatzbergin ohjaama poliittinen draamaelokuva. Sen käsikirjoitti Alan Alda, joka myös näyttelee nimiroolia. Muissa pääosissa ovat Barbara Harris, Meryl Streep, Rip Torn ja Melvyn Douglas.


title: Joe Tynanin kiusaukset

text: "Video-oppaassa" vuodelta 1994 Bello Romano valitteli, ettei Alan Aldan käsikirjoittama elokuva nouse saippuasarjan tasolta kummemmaksi hyvistä näyttelijöistään huolimatta. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”.


title: Nabil Ghilas

text: Nabil Ghilas (s. 20. huhtikuuta 1990 Marseille, Ranska) on algerialainen jalkapalloilija. Hän edustaa Espanjan Primera Divisiónissa pelaavaa Levantea ja on pelipaikaltaan hyökkääjä.


title: Nabil Ghilas

text: Myös Nabilin veli Kamel Ghilas on jalkapalloilija.


title: Nabil Ghilas

text: Ghilas aloitti jalkapalloilun Ranskassa, jossa hän pelasi junioritason lisäksi yhden kauden Championnat National tasolla Cassis Carnoux'in riveissä kaudella 2009–2010.


title: Nabil Ghilas

text: Kesällä 2010 Gilas siirtyi Portugaliin Moreirenseen. Seura kuitenkin lainasi hänet saman tien kolmanneksi korkeimmalle sarjatasolle pelanneeseen FC Vizelaan.


title: Nabil Ghilas

text: 8. heinäkuuta 2013 Ghilas siirtyi portugalilaisseura Portoon nelivuotisella sopimuksella. Hänestä maksettiin noin 3 miljoonan euron siirtokorvaus. Hän pelasi ensimmäisen virallisen ottelunsa joukkueessa 22. syyskuuta 2013 ottelussa Estoril Praiaa vastaan. Ghilas oli voittamassa Portolle elokuussa 2013 Portugalin supercupia.


title: Nabil Ghilas

text: Ghilas teki ensiesiintymisensä Algerian maajoukkueessa 2. kesäkuuta 2013 Burkina Fasoa vastaan. Ghilas teki puolestaan ensimmäisen maalinsa Algerialle 9. kesäkuuta 2013 Beniniä vastaan.


title: Nabil Ghilas

text: Ghilas valittiin 2014 MM-kisoihin. Hän tuli vaihdosta kentälle avausottelussa Belgiaa vastaan, kuten myös toisessa ja kolmannessa ottelussa Etelä-Koreaa ja Venäjää vastaan. Algerian kisat päättyivät neljännesvälieriin Saksaa vastaan, jossa Ghilas ei pelannut.


title: Douglas Robinson (tutkija)

text: Douglas Robinson (s. 30 syyskuuta 1954) on amerikkalainen akateeminen tutkija, kääntäjä ja kirjailija, joka parhaiten tunnetaan , mutta joka on julkaissut tutkielmia inhimillisen viestinnän ja sosiaalisen interaktion erinäisistä aspekteista (, , , , , ). Hän on kirjoittanut Ilkka Rekiaron kanssa "Suomi/englanti/suomi-sanakirjan" ja englannintanut suomesta romaaneja, näytelmiä ja akateemisia monografeja, ja kirjoitti oman Saarikoski-romaaninsa englanniksi mutta julkaisi sen Suomessa Kimmo Liljan suomentamana.


title: Douglas Robinson (tutkija)

text: Robinson toimii humanistisen tiedekunnan dekaanina.


title: Douglas Robinson (tutkija)

text: Douglas Jack Robinson syntyi mutta asui 13-vuotiaaksi asti ; kesällä 1968 hänen perheensä muutti , missä hän kirjoitti v. 1971 ja sitten tuli Suomeen, missä hän asui ensin kesän Kiikassa, sitten 11 kuukautta Kajaanissa. Kahden USA:ssa vietetyn opiskeluvuoden jälkeen hän palasi v. 1974 Suomeen, tällä kertaa , missä hän suoritti v. 1975 englantilaisesta filologiasta, vertailevasta kirjallisuudesta ja Suomen ja vertailevasta etnologiasta HK:n, v. 1977 FK:n ja v. 1980 FL:n. V. 1975-1981 hän työskenteli Jyväskylän yliopiston englannin kielen ap. lehtorina. Väiteltyään v. 1983 tohtoriksi, hän palasi Suomeen , ensin v. 1983-1987 Amerikan kielen ja kirjallisuuden vt. apulaisprofessorina, sitten, saatuaan v. 1987 ensimmäisenä ulkomaalaisena vakinaisen nimityksen apulaisprofessuuriin, v. 1987-1989 suomi-englanti kääntämisen teorian ja käytännön vt. apulaisprofessuurina.


title: Douglas Robinson (tutkija)

text: V. 1989 hän palasi kotimaahansa englannin laitoksen apulaisprofessoriksi, missä virassa (v. 1999 professoriksi) hän toimi aina v. 2010 asti. Sinä aikana hän hoiti myös vierailevia virkoja: keväällä 1999 ( vt. vetäjänä, talvella 1999-2000 käännöstieteen ja 2005-2006 käännöstieteen Fulbrighterina.


title: Douglas Robinson (tutkija)

text: V. 2010 hänet nimitettiin englannin laitoksen johtajaksi ja samalla Tong Tin Sun -oppituoliin, ja v. 2012 humanistisen tiedekunnan dekaaniksi.


title: Douglas Robinson (tutkija)

text: Robinson tutkii inhimillistä viestintää eri aloilla: , , , , ja . Hän on julkaissut suomesta englanninnoksia, suomennetun suomentajasta kertovan romaanin ("Pentinpeijaiset") ja useita oppikirjoja, alkaen Suomessa 1970-luvun lopulla, myöhemmin kääntämisen, lingvistisen pragmatiikan ja ainekirjoittamisen opiskelijoille. V. 1989 hän yhdessä kanssa kirjoitti "Suomi-englanti-suomi -sanakirjan", 25 000 hakusanaa kumpaankin suuntaan.


title: Douglas Robinson (tutkija)

text: Robinsonin tutkimustyön kaksi punaista lankaa aina "The Translator’s Turnista" (1991) lähtien ovat and —ts. inhimillisen viestinnän ja muun interaktion sosiaalinen karkeasäätö sekä "sisäisesti tunnettuna" (somatiikka) että "ulkoisesti näytettynä" (performatiivisuus). Uusissa töissään hän on alkanut teoretisoida "ikoosia" somaattisen vakuuttelu-/uskottavuuttelu-prosessin kautta tapahtuvana kollektiivisten mielipiteiden todentumisena ja "ekoosia" yhteisön hyväksitulemisena tai hyvän yhteisölliseksitulemisena.


title: Douglas Robinson (tutkija)

text: Kolmas kiintopiste on hänen ajattelussaan uskonnon vaikutus sosiokulttuuriseen historiaan ja ylipäänsä länsimaiseen sosiaaliseen interaktioon, alkaen hänen v. 1983 väitöskirjastaan, joka käsitteli apokalyptiikkaa Yhdysvaltain kirjallisuudessa, myöhemmin , sekä muinaiskreikkalaiset ja -roomalaiset . Viime aikoina hän on tutkinut kiinalaisessa , etenkin Mengzissä.


title: Douglas Robinson (tutkija)

text: Google Scholarin sitaatit


title: Magnus Otto Nordenberg

text: Magnus Otto Nordenberg, sukunimi aik. "Norberg" (19. tammikuuta 1705 Sipoo – 23. elokuuta 1756 Sipoo) oli suomalainen kapteeni ja alkemisti.


title: Magnus Otto Nordenberg

text: Nordenbergin vanhemmat olivat Frugårdin kartanon Mäntsälässä omistanut tilanhoitaja Johan Eriksson Nordberg (k. 1740) ja Maria Christina Björn. Nordenberg lähti 1720-luvulla Uppsalan yliopistoon opiskelemaan matematiikkaa, mekaniikkaa ja luonnonhistoriaa. Hän teki vuosina 1725–1728 pitkän opintomatkan Hollantiin, Englantiin, Ranskaan ja Italiaan.


title: Magnus Otto Nordenberg

text: Kotimaahan palattuaan Nordenberg ryhtyi viljelemään Uudellamaalla sijainnutta Gerknäsin säteritilaa. Hän rakensi yhdessä veljensä Carl Fredrikin kanssa hollantilaisen esikuvan mukaisen tuulimyllyä voimanlähteenä käyttäneen sahalaitoksen Fagerön saarelle Sipooseen. Nordenbergillä oli myös suurisuuntaisia suunnitelmia perustaa Fagerön saarelle muitakin teollisuuslaitoksia. Niihin olisi kuulunut muun muassa kalkkiuuni, tiilitehdas, köysipunomo, masuuni, laivatelakka, kirjapaino ynnä muuta. Muut tehdaslaitokset jäivät kuitenkin toteuttamatta, ja sahalaitoksenkin venäläiset tuhosivat pikkuvihan aikana 1741.


title: Magnus Otto Nordenberg

text: Nordenberg siirtyi 1735 Tukholmaaan, jossa hän teki kahden vuoden ajan linnoituskonttorissa Suomen kartoitusta. Vuonna 1741 luutnantiksi ylennetty Nordenberg nimitettiin Hämeenlinnan linnoituskomentajaksi, ja hän vastasi Hämeenlinnan vanhojen ympärysmuurien uudistamisesta. Pikkuvihan aikana 1742 Hämeenlinnan linnoitus antautui venäläisille ilman taistelua. Nordenberg toimi sitten Hämeen lääninhallituksessa kansliapäällikkönä venäläisen sotilaskuvernöörin Gabriel Roisanoffin alaisuudessa. Hän siirtyi pian kokonaan venäläisten palvelukseen ja toimi insinöörikapteenina ja linnoituskomentajana Viipurin kuvernementissa.


title: Magnus Otto Nordenberg

text: Nordenberg jätti huhtikuussa 1745 Venäjän hallitukselle ehdotuksen jonka mukaan Suomesta olisi tehty puolueeton puskurivaltio Ruotsin ja Venäjän yhteisellä sopimuksella. Ehdotuksen seurauksena Nordenberg vangittiin ja hän vietti seuraavat kolme vuotta vankeudessa Viipurissa ja Haminassa. Vuonna 1748 hänet luovutettiin yllättäen Ruotsiin jossa hän joutui sotaoikeuden eteen. Vuonna 1750 sotaoikeus tuomitsi hänet menettämään henkensä ja omaisuutensa mutta Ruotsin kuningas lievensi huhtikuussa 1752 tuomiota niin että Nordenbergin tarvitsi kärsiä vain kolmen viikon mittainen vesileipävankeusrangaistus. Hän ei kuitenkaan enää saanut hoitaa julkisia virkoja.


title: Magnus Otto Nordenberg

text: Viimeiset vuotensa Nordenberg vietti yksityishenkilönä. Hän asui veljensä omistamassa Sipoon Joensuun kartanossa. Hän kiinnostui mystiikasta ja alkoi tutkia teosofiaa ja alkemiaa. Vuonna 1750 hän laati Ruotsin tiedeakatemialle "Urimm och Thummim" -nimisen käsikirjoituksen, jossa hän esitti oman alkemistisen tulkintansa Raamatun Vanhassa testamantissa juutalaisten ylipapin käyttämien vaatekappaleiden merkityksestä. Nordenberg yritti huonolla menestyksellä kullan valmistusta ja ennusti Raamatussa kuvatun viimeisen tuomion tapahtuvan vuonna 1757.


title: Douglas Robinson

text: Douglas Robinson voi viitata:


title: Ranskalaisen luutnantin nainen

text: Ranskalaisen luutnantin nainen ("The French Lieutenant’s Woman") on vuonna 1981 ensi-iltansa saanut Karel Reiszin ohjaama elokuva. Se perustuu John Fowlesin samannimiseen romaaniin vuodelta 1969, jonka pohjalta käsikirjoituksen laati Harold Pinter. Elokuvan pääosissa ovat Meryl Streep ja Jeremy Irons sekä Hilton McRae, Jean Faulds, Peter Vaughan, Colin Jeavons, Liz Smith, Patience Collier, Richard Griffiths, David Warner, Alun Armstrong, Penelope Wilton ja Leo McKern.


title: Ranskalaisen luutnantin nainen

text: "Ranskalaisen luutnantin nainen" sai viisi Oscar-ehdokkuutta muun muassa parhaasta naispääosasta (Streep) ja parhaasta sovitetusta käsikirjoituksesta. Meryl Streep voitti roolisuorituksestaan parhaan naispääosan Baftan ja Golden Globen.


title: Ranskalaisen luutnantin nainen

text: "Video-oppaassa" vuodelta 1994 Harri Närhi pitää Harold Pinterin käsikirjoitusta Fowlesin labyrinttimaisen romaanin pohjalta nerokkaana. Hän antaa elokuvalle täydet viisi tähteä.


title: Yön hiljaisuudessa

text: Yön hiljaisuudessa ("Still of the Night") on vuonna 1982 ensi-iltansa saanut Robert Bentonin ohjaama psykologinen jännityselokuva. Sen pääosissa ovat Roy Scheider, Meryl Streep, Joe Grifasi ja Jessica Tandy.


title: Yön hiljaisuudessa

text: Suomessa aikalaisarviot Bentonin elokuvasta olivat melko tylyjä. Kymmenestä suomalaisesta ensi-iltakriitikosta kolme antoi sille kaksi tähteä, kolme yhden tähden ja neljä ei ollut arvioinut elokuvaa. Keskiarvoksi tuli "Projektio"-lehden laskukaavalla 1,5 tähteä neljästä. "Video-oppaassa" vuodelta 1994 Asko Alanen sanoo vainoharhaisen romanssitrillerin tarjoavan kiinnostavaa atmosfääriä mutta vähemmän iskevän tarinan. Hän antaa elokuvalle kolme tähteä viidestä, mikä vastaa sanallista arviota ”hyvä”.


title: PhyreEngine

text: PhyreEngine on japanilaisen Sony Computer Entertainmentin kehittämä pelimoottori, jonka lähdekoodia ja työkaluja sisältävää pakkausta jaetaan ilmaiseksi. Moottorin rinnakkaislaskentaa käsittelevät tekniikat on optimoitu PlayStation 3 -pelikonsolin Cell-suorittimelle, mutta ne on helposti sovitettavissa myös muihin arkkitehtuureihin.


title: PhyreEngine

text: Pelimoottori tukee alustariippumatonta kehitystä ja se tukee OpenGL ja Direct3D grafiikkarajapintoja.


title: PhyreEngine

text: EGO Engine on kehitetty PhyreEngineen perustuen.


title: Bluepoint Games

text: Bluepoint Games on itsenäinen yhdysvaltalainen pelitalo, jonka studio sijaitsee Austinissa, Texasissa.


title: Bluepoint Games

text: Yhtiön ensimmäinen peli, "Blast Factor", julkaistiin PlayStation 3 -pelikonsolille vuonna 2006.


title: Bluepoint Games

text: Suuri osa yhtiön peleistä on käännöksiä tai "remaster" versioita eri alustoille:


title: Tapaus Silkwood

text: Tapaus Silkwood ("Silkwood") on vuonna 1983 ensi-iltansa saanut Mike Nicholsin ohjaama draamaelokuva. Se kertoo tosielämän aktivistista Karen Silkwoodista. Elokuvan ovat käsikirjoittaneet Nora Ephron ja Alice Arlen. Elokuvan pääosissa on Meryl Streep, Kurt Russell, Cher, Craig T. Nelson ja Fred Ward.


title: Tapaus Silkwood

text: Elokuva sai viisi Oscar-ehdokkuutta: parhaasta naispääosasta (Streep), naissivuosasta (Cher), ohjauksesta, alkuperäisestä käsikirjoituksesta ja leikkauksesta. Cher palkittiin roolisuorituksestaan parhaan naissivuosan Golden Globella.


title: Tapaus Silkwood

text: "The New York Timesin" kriitikot valitsivat "Tapaus Silkwoodin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Teleport

text: Teleport on suomalaisen popyhtye Kemopetrolin järjestyksessään neljäs studioalbumi. Albumi julkaistiin 29. maaliskuuta 2006. Albumi oli Suomen virallisella albumilistalla yhteensä vain kolme viikkoa. Parhaan sijoituksensa se saavutti ensimmäisellä listaviikollaan, kun se nousi listan 11:nneksi.


title: Teleport

text: "Teleport"-albumi jatkoi Kemopetrolin laskusuhdannetta. Maaliskuun 2006 alussa julkaistu ”Planet”-single nousi Rumba-lehdessä vuosina 1992–2007 julkaistulla levymyynnin ja radiosoiton yhdeksi hittilistaksi yhdistäneellä Top 50 Hitit-listalla sijalle 34. Seuraavat kaksi singleä ”Already Home” ja ”Overweight & Underage” eivät tilastoituneet lainkaan.


title: Rakastutaan

text: Rakastutaan ("Falling in Love") on vuonna 1984 ensi-iltansa saanut Ulu Grosbardin ohjaama romanttinen draamaelokuva. Elokuvassa kaksi toisilleen tuntematonta tapaavat sattumalta ja ystävystyvät ja lopulta rakastuvat. Elokuvan pääosissa ovat Robert De Niro ja Meryl Streep.


title: Rakastutaan

text: "Video-oppaassa" vuodelta 1994 Bello Romano kutsuu elokuvaa hennoksi ja liian tavanomaiseksi romanssiksi ja antaa sille kaksi tähteä viidestä, mikä vastaa sanallista arviota ”keskinkertainen”.


title: Rakkauteni, kohtaloni

text: Rakkauteni, kohtaloni ("Plenty") on vuonna 1985 ensi-iltansa saanut Fred Schepisin ohjaama draamaelokuva. Se perustuu David Haren näytelmään "Plenty". Elokuvassa näyttelevät Meryl Streep, Charles Dance, Tracey Ullman, John Gielgud, Sting, Ian McKellen ja Sam Neill.


title: Un, deux, trois

text: Un, deux, trois () on vuoden 1976 Ranskan edustuskappale Eurovision laulukilpailussa. Laulu sijoittui kilpailussa toiseksi 147 pisteellään. Eroa Englannin voittokappaleeseen ”Save Your Kisses for Me” jäi vain 17 pistettä, kun kolmanneksi tullut Monacon kappale jäi yli 50 pisteen päähän. Ranskalaiset saivat täydet pisteet Saksalta, Hollannilta, Itävallalta, Monacolta ja Jugoslavialta.


title: Un, deux, trois

text: Suomenkielinen versio kappaleesta on nimeltään ”Niin se käy”. Sen sanat ovat Vexi Salmen käsialaa, ja kappaleen ovat levyttäneet mm. Tuula Etola, Katri Helena ja Lea Laven.


title: Sydän karrella

text: Sydän karrella ("Heartburn") on Mike Nicholsin ohjaama draamaelokuva vuodelta 1986. Sen on käsikirjoittanut Nora Ephron perustuen hänen väljästi omaelämäkerralliseen romaaniinsa "Heartburn", joka perustuu löyhästi hänen avioliittoonsa toimittaja Carl Bernsteinin kanssa. Avioliitto oli molempien toinen ja sen aikana Bernstein ajautui suhteeseen Ison-Britannian pääministerin James Callaghanin tyttären Margaret Jayn kanssa. Elokuvan pääosissa ovat Meryl Streep, Jack Nicholson, Stockard Channing, Jeff Daniels ja Miloš Forman. Elokuva on Streepin ja Nicholsonin ensimmäinen elokuva yhdessä.


title: Sydän karrella

text: "Video-oppaassa" vuodelta 1994 Kati Sinisalo pitää elokuvaa kepeänä mutta sanoo sen kuvaavan terävästi naisen ”putoamista” äityteen. Hän antaa elokuvalle kaksi tähteä viidestä, mikä vastaa sanallista arviota ”keskinkertainen”. "VideoHound’s Golden Movie Retriever" antaa sille kolme tähteä neljästä.


title: Karhiainen

text: Karhiainen ("Ironweed") on vuonna 1987 ensi-iltansa saanut Héctor Babencon ohjaama draamaelokuva. Sen on käsikirjoittanut William Kennedy Pulitzer-palkitun samannimisen romaaninsa (1983, suomeksi 1984) pohjalta. Elokuvan pääosissa ovat Jack Nicholson ja Meryl Streep.


title: Karhiainen

text: On vuosi 1938. Ikääntynyt, sairaalloinen pummi Fran Phelan (Nicholson) on palannut 22 vuoden jälkeen kotikaupunkiinsa, New Yorkin osavaltion Albanyyn, jossa hänen vanha heilansa ja ryyppykaverinsa Helen Archer (Streep) asuu. Fran Phelan oli kerran baseballin huippusyöttäjä ja Helen suosittu radiolaulaja. Fran katuu yhä sitä, miten pudotti poikavauvansa lattialle sillä seurauksella, että tämä menehtyi ja Fran päätti jättää perheensä. Fran menee nyt tapaamaan perhettään ja tapaa ensi kerran lapsenlapsensa. Sillä aikaa Helen vuokraa yhteisen huoneen itselleen ja Franille. Franin entinen vaimo, poika ja tytär antaisivat miehen jäädä luokseen, mutta Fran palaa kuitenkin Helenin luo. Hän löytää Helenin kuolleena vuokraamastaan asunnosta. Hän miettii hetken, jättää Helenille hellät hyvästit ja hyppää junan tavaravaunuun jatkaakseen kulkurielämäänsä.


title: Karhiainen

text: Streep sai roolisuorituksestaan parhaan naispääosan ja Nicholson parhaan miespääosan ehdokkuuden.


title: Chai

text: Chai (, ) on vuoden 1983 Israelin edustuskappale Eurovision laulukilpailussa. Laulu sai 136 pistettä ja sijoittui sillä toiseksi, kuusi pistettä voittaneen Luxemburgin Corinne Hermesin perässä. Kilpailu oli tiukka, sillä myös Ruotsin ja Jugoslavian edustajat olivat aivan tuntumassa. Voittaja Luxemburg sai kuusi kertaa täydet pisteet, Israel kahdesti, Ruotsi niin ikään kahdesti ja Jugoslavia viidesti. Ofra Hazan esityksestä pitivät eritoten Alankomaat ja Itävalta. Sen sijaan Turkilta ja Kyprokselta ei pisteitä herunut lainkaan.


title: Naispaholainen

text: Naispaholainen ("She-Devil") on vuonna 1989 ensi-iltansa saanut Susan Seidelmanin ohjaama musta komediaelokuva. Se perustuu Fay Weldonin romaaniin "Naispaholaisen elämä ja rakkaudet" vuodelta 1983. Elokuvan pääosissa ovat Meryl Streep, Roseanne Barr, Ed Begley, Jr., Linda Hunt ja Sylvia Miles.


title: Naispaholainen

text: "Video-oppaassa" vuodelta 1994 Asko Alanen luonnehtii elokuvaa viehkosti rullaavaksi hömppäviihteeksi ja antaa sille kolme tähteä viidestä, mikä vastaa sanallista arviota ”hyvä”.


title: Terveisiä unelmien reunalta

text: Terveisiä unelmien reunalta ("Postcards from the Edge") on vuonna 1990 ensi-iltansa saanut Mike Nicholsin ohjaama draamakomediaelokuva. Sen on käsikirjoittanut Carrie Fisher perustuen romaaniinsa "Postcards from the Edge" vuodelta 1987. Elokuvan pääosissa ovat Meryl Streep, Shirley MacLaine, Dennis Quaid, Gene Hackman ja Rob Reiner, ja siinä nähdään cameorooleja monilta muiltakin Hollywood-tähdiltä.


title: Terveisiä unelmien reunalta

text: Tarinassa elokuvabisneksessä toimivat äiti ja tytär selvittelevät keskinäistä suhdettaan huumeiden, studioiden ja miessuhteidensa keskellä.


title: Terveisiä unelmien reunalta

text: "Video-oppaassa" vuodelta 1994 Kati Sinisalo pitää elokuvan ivailusta Hollywood-maailmaa kohtaan ja antaa elokuvalle kolme tähteä viidestä, mikä vastaa sanallista arviota ”hyvä”. "VideoHound’s Golden Movie Retriever" vuodelta 2008 antaa elokuvalle kolme ja puoli tähteä neljästä.


title: Matkalla taivaaseen

text: Matkalla taivaaseen ("Defending Your Life") on vuonna 1991 ensi-iltansa saanut Albert Brooksin ohjaama ja käsikirjoittama romanttinen fantasiakomediaelokuva. Sen pääosissa ovat Albert Brooks, Meryl Streep, Rip Torn, Lee Grant ja Buck Henry.


title: Henkien talo (elokuva)

text: Henkien talo ("The House of the Spirits") on vuonna 1993 ensi-iltansa saanut Bille Augustin ohjaama ja käsikirjoittama draamaelokuva. Se perustuu Isabel Allendenin samannimiseen romaaniin (alk. "La casa de los espíritus") vuodelta 1982. Elokuvan pääosissa ovat Meryl Streep, Glenn Close, Jeremy Irons, Winona Ryder, Antonio Banderas ja Vanessa Redgrave.


title: Henkien talo (elokuva)

text: Elokuva kertoo chileläissuvun tarinaa läpi 1900-luvun perheen tyttären (Ryder) näkemänä. Köyhästä miehestä (Irons) tulee suuren kartanon omistaja, joka avioituu selvänäkijän taipumuksia omaavan naisen (Streep) kanssa. Perheeseen kuuluvat myös miehen sisar (Close) ja avioton poika (Vincent Gallo).


title: Henkien talo (elokuva)

text: "Video-oppaassa" vuodelta 1994 Bello Romano kehui elokuvan koskettavaa kerrontaa ja hyvää näyttelijäntyötä. Hän antoi elokuvalle kolme tähteä viidestä, mikä vastaa sanallista arviota ”hyvä”.


title: Painajainen keskellä päivää

text: Painajainen keskellä päivää ("Before and After") on vuonna 1996 ensi-iltansa saanut Barbet Schroedern ohjaama draamaelokuva. Se perustuu Rosellen Brownin romaaniin "Before and After" vuodelta 1992. Elokuvan pääosissa ovat Meryl Streep, Liam Neeson, Edward Furlong, Julia Weldon ja Alfred Molina.


title: Marvinin tyttäret

text: Marvinin tyttäret ("Marvin's Room") on vuonna 1996 ensi-iltansa saanut Jerry Zaksin ohjaama draamaelokuva. Se perustuu Scott McPhersonin näytelmään "Marvin's Room" vuodelta 1991. Elokuvan pääosissa ovat Meryl Streep, Leonardo DiCaprio, Diane Keaton ja Robert De Niro.


title: Elonkorjuujuhla

text: Elonkorjuujuhla ("Dancing at Lughnasa") on vuonna 1998 ensi-iltansa saanut Pat O'Connorin ohjaama draamaelokuva. Se perustuu Brian Frielin näytelmään Dancing at Lughnasa vuodelta 1990. Elokuvan pääosissa ovat Meryl Streep, Michael Gambon, Catherine McCormack ja Kathy Burke.


title: Kim Coates

text: Kim Coates (s. 21. helmikuuta 1958 Saskatoon, Saskatchewan, Kanada) on kanadalais-yhdysvaltalainen näyttelijä. Coates on näytellyt urallaan televisiosarjoissa ja yli viidessäkymmenessä elokuvassa, joihin lukeutuu muun muassa "Waterworld" (1995), "Kimppakyyti" (1996), "Armoton maa" (2003), "The Island" (2005) ja "Silent Hill" (2006).


title: Eric Allan Kramer

text: Eric Allan Kramer on yhdysvaltalainen televisio- ja elokuvanäyttelijä. Hänet tunnetaan muun muassa Bob Duncanin roolistaan televisiosarjassa "Onnea matkaan, Charlie!".


title: Barry Newman

text: Barry Foster Newman (s. 7. marraskuuta 1938 Boston, Massachusetts, Yhdysvallat) on yhdysvaltalainen elokuva- ja televisionäyttelijä. Newman on tunnettu muun muassa roolistaan vuoden 1971 elokuvassa "Nasta laudassa".


title: Kramer

text: Kramer on muun muassa seuraavien henkilöiden sukunimi:


title: Nuijaninja

text: Nuijaninja (engl. "Beverly Hills Ninja") on yhdysvaltalainen vuonna 1997 julkaistu komediaelokuva, jonka on ohjannut Dennis Dugan. Pääosissa näyttelevät Chris Farley, Nicollette Sheridan ja Robin Shou.


title: Nathaniel Parker

text: Nathaniel Parker (s. 18. toukokuuta 1962 Lontoo, Englanti, Iso-Britannia) on englantilainen näyttelijä. Hän on näytellyt muun muassa elokuvissa "Hamlet" (1990), "Nuijaninja" (1997) ja "Kummituskartano" (2003). Parhaiten hänet tunnetaan nimiroolista poliisisarjassa "Komisario Lynley".


title: Boulognen taistelu

text: Boulognen taistelu oli toisessa maailmansodassa liittoutuneiden ja Saksan 2. panssaridivisioonan joukkojen välinen taistelu Boulogne-sur-Merin kaupungin hallinnasta Pohjois-Ranskassa. Taistelu käytiin 22. - 25. toukokuuta 1940 saman aikaisesti Calais'n piirityksen kanssa. Taistelu päättyi saksalaisten voittoon heidän vallattua kaupungin 25. toukokuuta 1940.


title: Boulognen taistelu

text: 21. toukokuuta 1940 kenraali Heinz Guderianin johtama Saksan XIX armeijakunta oli edennyt Englannin kanaalin rannikolle vallatessaan Abbevillen ja katkaisten brittiläiseltä siirtoarmeijalta () yhteyden muihin joukkoihin Länsi-Ranskassa. Boulognea puolusti tuolloin arviolta 9000 brittiläistä ja ranskalaista sotilasta Kaupunkia tukemaan oli lähetetty brittiläinen 20. erillinen jalkaväkiprikaati (), joka sisälsi irlantilaisia ja walesilaisia sotilaita. 22. toukokuuta kenraaliluutnantti Rudolf Veielin komentama Saksan 2. panssaridivisioona sai tehtäväksi vallata Boulognen. Saksan ilmavoimien pommittaessa kaupungin satamaa, iskussa Britannian kuninkaallisen laivaston hävittäjien "HMS Keith"in ja "HMS Vimy"n päälliköt kaatuivat. Lisäksi Ranskan laivaston hävittäjistä "FS Frondeur" vaurioitui pahoin ja "FS Orage" upposi. Seuraavana päivänä hävittäjät "HMS Keith", "HMS Vimy", "HMS Whitshed", "HMS Vimiera", "HMS Wild Swan", "HMS Windsor" ja "HMS Venomous" evakuoivat kaupungista yhteensä 4365 sotilasta. "HMS Wessex" ei ehtinyt mukaan evakuointiin.


title: Boulognen taistelu

text: Saksan ilmavoimien lentokoneet upottivat 24. toukokuuta hävittäjä "FS Chacal"in kaupungin satamaan ja vaurioittivat hävittäjä "FS Fougueux"ia. 25. toukokuuta saksalaiset mursivat kaupungin puolustuksen ja pakottivat ranskalaisjoukkojen komentajan Lanquetotin antautumaan. Eversti von Vaets vei Lanquetotin tapaamaan Guderiania, joka onnitteli tätä tavasta, jolla hän puolusti kaupungia. Arviolta 5000 sotilasta pääosin ranskalaisia joutuivat vangiksi. Taistelu yhdessä Calais´n menetyksen kanssa johtivat Operaatio Dynamoon, jossa brittisotilaat evakuoitiin englantiin Dunkerquesta.


title: Keith Cooke

text: Keith Hirabayashi Cooke (s. 17. syyskuuta 1959 Seattle, Washington, Yhdysvallat) on yhdysvaltalainen näyttelijä. Cooke tekee myös ajoittain sijaisnäyttelijän töitä.


title: Mikko Kujala

text: Mikko Kujala (s. 6. syyskuuta 1977 Tampere) on suomalainen jalkapallovalmentaja ja entinen jalkapalloilija. Hän työskentelee Iranin maajoukkueen fysiikkavalmentajana.


title: Mikko Kujala

text: Kujala aloitti jalkapallon pelaamisen Ilveksen junioreissa ja pelasi korkeimmillaan Kakkosessa. Vuonna 2005 hän siirtyi Tampere Unitedin valmennukseen, jossa hän työskenteli vuoteen 2009 asti vastaten ensin fysiikkavalmentajan ja myöhemmin apuvalmentajan tehtävästä. TamU:ssa Kujala oli voittamassa Veikkausliigaa kahdesti ja Suomen Cupia kerran. Tämän jälkeen hän työskenteli liikunnan ja terveystiedon opettajana Akaan kaupungin palveluksessa Hirvialhon yläasteella ja Akaan lukiossa sekä personal trainerina. Vuonna 2013 Kujala aloitti Iranin maajoukkueen fysiikkavalmentajana. Hän oli joukkueen mukana MM-lopputurnauksessa 2014 ja hänen sopimuksensa kattaa myös vuoden 2018 MM-kilpailut.


title: Mikko Kujala

text: Koulutukseltaan Kujala on urheilutieteiden kandidaatti Liverpoolin yliopistosta (2003) ja urheilufysiologian maisteri Liverpool John Moores -yliopistosta (2004). Lisäksi hän on suorittanut Englannin jalkapalloliiton fysiikkavalmentajan tutkinnon (2008) ja Yhdysvaltain kuntovalmentajien tutkinnon (2010).


title: Mikko Kujala

text: Kujalan nuorempi veli Jussi (s. 1983) on ammattilaisjalkapalloilija.


title: Jari Holttinen

text: Jari Veikko Juhani Holttinen (s. 29. huhtikuuta 1965 Somero) on suomalainen seiväshyppyvalmentaja ja entinen seiväshyppääjä. Hän edusti aktiiviurallaan Someron Voimaa, Hämeenlinnan Kisaa, Turun Tovereita ja Someron Esaa ja häntä valmensi Risto Ivanoff.


title: Jari Holttinen

text: Holttinen kuului Suomen joukkueeseen Glagow'n EM-hallikilpailuissa 1990. Hän ei kuitenkaan osallistunut kilpailuun. Hän saavutti Kalevan kisoissa hopeaa 1991. Sisäratojen SM-kilpailuissa hän sai hopeaa 1990 sekä pronssia 1988, 1991 ja 1993. Hän edusti Suomea neljässä ulkorata- ja yhdessä hallimaaottelussa. Hän voitti maaottelun seiväshyppykilpailun Øyestadissa kesäkuussa 1988.


title: Jari Holttinen

text: Holttinen hyppäsi ennätyksensä 555 cm Tukholmaan hallikilpailussa helmikuussa 1990. Ulkoradoilla hän hyppäsi parhaimmillaan 550 Somerolla heinäkuussa 1991.


title: Irakli Garibašvili

text: Irakli Garibašvili (s. 28. kesäkuuta 1982) on georgialainen poliitikko ja liikemies. Hän on toimi maan pääministerinä vuodesta 2013 vuoteen 2015. Hänet tunnetaan edellisen pääministerin, Bidzina Ivanišvilin suojattina. Hän nousi pääministeriksi, kun Ivanišvilin toinen suojatti Giorgi Margvelašvili valittiin presidentiksi. Garibašvili on työskennellyt Ivanišvilin liikeyrityksissä ja toiminut sisäministerinä Ivanišvilin hallituksessa.


title: Bidzina Ivanišvili

text: Bidzina Ivanišvili (s. 18. helmikuuta 1956) on georgialainen poliitikko ja liikemies. Hän toimi maansa pääministerinä 25. lokakuuta 2012 – 20. marraskuuta 2013.


title: Bidzina Ivanišvili

text: Ivanišvili nousi pääministeriksi parlamenttivaalien jälkeen vuonna 2012. Silloisen presidentin Mikheil Saakašvilin valtaoikeudet kapenivat. Kun Giorgi Margvelašvili valittiin presidentiksi marraskuussa 2013, Ivanišvili luopui pääministeriydestä suojattinsa Irakli Garibašvilin hyväksi. Hän on kiistänyt syytökset, joiden mukaan hän jatkaisi hallitsemista kulissien takana.


title: Bidzina Ivanišvili

text: Ivanišvili on selvästi Georgian rikkain henkilö. Vuonna 2014 Forbes-lehti arvioi hänen omaisuudekseen 5,2 miljardia Yhdysvaltojen dollaria, mikä tekee hänestä maailman 290. rikkaimman. Ivanišvili on luonut vaurautensa alkujaan Venäjällä Neuvostoliiton hajoamiseen liittyneiden yksityistämisjärjestelyjen aikana. Hän myi omaisuutensa venäjällä ja luopui Venäjän kansalaisuudesta voidakseen osallistua politiikkaan Georgiassa. Silti häntä nimitellään Venäjän agentiksi. Hän otti aluksi Ranskan kansalaisuuden. Vuoden 2012 vaalivoiton jälkeen presidentti Saakašvili myönsi hänelle Georgian kansalaisuuden.


title: Bidzina Ivanišvili

text: Hän muutti takaisin Georgiaan 2003 ja on sijoittanut kultaan ja taiteeseen.


title: Bidzina Ivanišvili

text: Ivanišvili on käyttänyt varojaan paljon hyväntekeväisyyteen. The Economist -lehden mukaan tämä auttoi hänen kansansuosiotaan, jonka avulla hän kykeni yhdistämään hajanaisen opposition ja syrjäyttämään voittamattomalta näyttäneen Mikheil Saakašvilin Yhdistynyt kansallinen liike -puolueen.


title: Vano Merabišvili

text: Vano Merabišvili (s. 15. huhtikuuta 1968) on georgialainen poliitikko ja liikemies. Hän toimi pitkään maansa sisäministerinä, ja puoli vuotta myös pääministerinä Mihail Saakašvilin valtakauden lopulla vuonna 2012.


title: Vano Merabišvili

text: Hän on Yhdistynyt kansallinen liike (ENM) -puolueen pääsihteeri.


title: Vano Merabišvili

text: Saakašvilin presidenttikauden jälkeen silloisen hallinnon johtoa on pidätetty epäiltynä muun muassa korruptiosta ja virka-aseman väärinkäytöstä. Merabišvili tuomittiin helmiskuussa 2014 vankeuteen kavalluksesta. Hänen kannattajansa pitävät tuomiota poliittisena ajojahtina.


title: Reaktiokoordinaatti

text: Reaktiokoordinaatti on geometrinen parametri esimerkiksi kemiallisen sidoksen sidospituus, sidoskulma tai joskus ei-geometrinen parametri sidoskertaluku, joka muuttuu kemiallisen reaktion edetessä. Reaktiokoordinaatin voidaan kuvata esittävän alkeisreaktion etenemistä, esimerkiksi kemiallisten reaktioiden energiadiagrammeissa reaktiokoordinaatti on x-akselina ja reagenssien potentiaalienergia on y-akselina.


title: Reaktiokoordinaatti

text: Siirtymätilateorian mukaisesti reaktiokoordinaatti, joka johtaa tasaisesti jokaisessa reaktiovaiheissa lähtöaineista tuotteisiin reaktioissa olevien siirtymätilojen ja välituotteiden kautta tuotteisiin pienimmän energian omaavan reaktioreitin kautta. Siirtymätila on reaktiokoordinaatin maksimikohta ja välituotteet ovat reaktiokoordinaatin paikallisia minimejä. Reaktioiden energiadiagrammien reaktiokoordinaatin määrittäminen perustuu usein suurelta osin kemialliseen intuitioon ja tietoon vastaavankaltaisista reaktioista. Reaktiokoordinaattien määrittämiseen laskennallisen kemian avulla on myös kehitetty menetelmiä.


title: Yhdistynyt kansallinen liike

text:
Yhdistynyt kansallinen liike (ერთიანი ნაციონალური მოძრაობა, Ertiani Natsionaluri Modzraoba, ENM) on georgialainen puolue, jota johtaa on entinen presidentti Mikheil Saakašvili.
Hänet valittiin uudelleen lokakuussa 2013. Samalla pääsihteeriksi valittiin entinen pääministeri Vano Merabišvili.


title: Yhdistynyt kansallinen liike

text: ENM on Georgian parlamentissa toiseksi suurin ryhmittymä. Vuoden 2012 vaalit voitti kuuden puolueen koalitio Georgialainen unelma, joka sai 85 paikkaa ja 55% äänistä. Yhdistyneen kansalliseen liikkeen ääniosuus oli 40%. Edelliset parlamenttivaalit pidettiin toukokuussa 2008. Niissä Yhdistynyt kansallinen liike sai 59,18 prosenttia äänistä. Oppositio piti vuoden 2008 vaaleja väärennettyinä.


title: Fulltoftan kirkko

text: Fulltoftan kirkko () on kirkkorakennus Ruotsissa Hörbyn kunnassa. Kirkko on rakennettu luultavasti 1160-1170 ja se edustaa romaanista tyyliä.


title: Fulltoftan kirkko

text: Kirkko on rakennettu harmaakivestä, paitsi kulmakivet ovat hakattua hiekkakiveä. Aluksi siinä ei ollut tornia, nykyinen torni on rakennettu vuonna 1809. Asehuone on myöhäiskeskiajalta ja siellä on kiinteät kivipenkit. Renessanssialttari on tehty Jakob Krembergin työpajassa Lundissa vuonna 1636 ja se on restauroitu 1969. Hiekkakivestä tehty kastemalja on peräisin kirkon alkuajalta.


title: Fulltoftan kirkko

text: Kirkossa on yhdessä ikkunassa lasimaalaus, jonka on tehnyt Hugp Gelin vuonna 1936. Ikkunaan on kuvattu skånelainen pyhimys Fulltoftan pyhä Magnhild. Kattomaalaukset ovat 1400-luvulta ja ne kalkittiin piiloon uskonpuhdistuksen aikana. Vuonna 1910 maalaukset otettiin esiin uudestaan ja restauroinnissa vuonna 1953 ne saivat puhdistuksen jälkeen nykyiset värinsä.


title: Nyhavn

text: Nyhavn () on 1600-luvulta peräisin oleva satama-alue ja viihde-elämän keskus Kööpenhaminassa. Se ulottuu Kongens Nytorvilta satamarantaan, ja sen varrella on vanhoja värikkäitä taloja, baareja, kahviloita sekä ravintoloita. Talo numero 9 on vanhin: se valmistui vuonna 1681. Alue toimii nykyisin perinnesatamana, jossa on esillä historiallisia puulaivoja.


title: Nyhavn

text: Nyhavn rakennettiin kuningas Kristian V:n aikana. Rakennustyöt teetettiin suurelta osin ruotsalaisilla sotavangeilla. Alue oli pitkään pahamaineinen merimiesten ja prostituoitujen kohtaamispaikka, jossa olut virtasi. Lasten satusetä H. C. Andersen asui 18 vuotta Nyhavnin varrella.


title: Issey Miyake

text: Issey Miyake (, s. 22. huhtikuuta 1938 Hiroshima) on japanilainen muotisuunnittelija. Hän on tunnettu teknologia-aiheisista vaatemallistoistaan, parfyymeistään ja kelloistaan. Miyake opiskeli graafiseksi suunnittelijaksi Tokiossa 1960-luvulla ja työskenteli sen jälkeen New Yorkissa ja Pariisissa. Hän alkoi suuntautua vaatesuunnitteluun ja perusti oman muotitalon vuonna 1970. Ensimmäinen Miyake-tuoksu lanseerattiin vuonna 1992. Miyake ystävystyi Steve Jobsin kanssa ja valmisti tälle mustia poolopaitoja, joista tuli Jobsin tavaramerkki.


title: Issey Miyake

text: Vuonna 2005 Issey Miyakelle myönnettiin Praemium Imperiale -taidepalkinto kuvanveistosta. Hän on saanut myös ”Japanin Nobeliksi” kutsutun Kioto-palkinnon ja italialaisen Compasso d'Oro -palkinnon.


title: Issey Miyake

text: Suomalainen muotoilija Harri Koskinen on suunnitellut Issey Miyakelle muun muassa "Vakio"-rannekelloja ja parfyymipakkauksia.


title: Oravaisten tehdas

text: Oravaisten tehdas (Oravais fabrik) on Oravaisissa 1700-luvulta toimineesta Kimon ruukin masuunista kehittynyt teollisuuslaitos ja tehdasyhdyskunta. Tehdas on toiminut eri yhtiönimillä ja monella eri toimialalla vuodesta 1893 tähän päivään asti. Kuusikymmenluvun puolivälistä se tunnettiin naistenvaatteiden valmistajana tuotemerkillä Oravais. 1970-luvun puolivälissä vaatetuotanto työllisti Oravaisissa ja Kauhavalla 430 henkeä.


title: Oravaisten tehdas

text: Oravaisten tehdas – Oravais fabrik on myös oma postinumeroalueensa, numeroltaan 66830.


title: Oravaisten tehdas

text: Oravaisten tehtaan historia alkaa Kimon ruukin vuonna 1867 lakkautetun masuunin yhteyteen 1880-luvulla perustetusta Evert Holmbergin villakutomosta ja -värjäämöstä nimeltä "Masugns Yllevefveri och Färgeri". Se teki konkurssin 1893, mutta Holmberg jatkoi kutomotoimintaa nimellä Oravais-Fabrik Ab. Tehdas valmisti sarka- ja pukukankaita, saaleja ja huopia sekä karstalankoja. Tehdas paloi, mutta vuonna 1905 valmistui uusi kehräämö. Ajan tavan mukaan yritys huolehti myös työntekijöistä ja paikkakunnan kehityksestä perustamalla Oravaisiin muun muassa alakansakoulun ja kirjaston. Vuonna 1918 villatehdas ja sen yhteydessä toiminut maatila työllistivät yhdessä noin 300 ihmistä.


title: Oravaisten tehdas

text: Yhtiön nimeksi tuli vuonna 1935 Oravaisten Verkatehdas Oy (Oravais Klädesfabrik Ab). Päätuotteina olivat 1950-luvulla huopa, sarka ja diagonaalikankaat, 1960-luvun puolivälissä naistenvaatteissa suosioon nousseet keinokuituiset jersey- ja crimplenekankaat. Yhtiö luopui karjanjalostuksesta vasta 1960-luvun puolivälissä, kun uudeksi omistajaksi tuli turkistarhayritys Keppo Oy. Oravaisten tehtaalla ryhdyttiin valmistamaan tämän maailman suurimman minkinkasvattajan raaka-aineista turkkeja ja turkishattuja. Kankaiden kudonta lopetettiin 1977 ja lankojen kehruu 1979. Turkisten lisäksi vaatteita tehtiin myös Guy Rökmanin suunnittelemista tekstiileistä naistenvaatemerkillä Oravais. Mallistoihin kuului leninkejä, yhdistelmäasuja ja Laponia-ilta-asuja. Niiden suunnittelijoina toimivat Irma Sikow, Gunn Andersson ja sveitsiläinen Nelly Steinhilber. Tuotannosta jopa 70 prosenttia meni vientimarkkinoille: muihin Pohjoismaihin, Neuvostoliittoon, Isoon-Britanniaan ja Benelux-maihin.


title: Oravaisten tehdas

text: Yrityksen emoyhtiö KWH Group lopetti vaateteollisuutensa vuonna 1987, jolloin tuotantoa oli myös Kauhavalla. Yrityksen johtohenkilöt Ola Tidström ja Pekka Kotkasaari ostivat Kauhavan tehtaan ja jatkoivat yritysnimellä O.T.-Textiles Oy Ab ja tuotemerkeillä Oravais, Avera ja Chic. Kauhavan 30 hengen lisäksi tuotantoresursseja hankittiin Baltian maista. OT-Textiles lopetti toimintansa 2003.


title: Oravaisten tehdas

text: Oravaisten tehtaan tiloja on vuodesta 1977 käyttänyt KWH-yhtymään kuuluva hiomatuotevalmistaja Mirka. Tehtaan vanhalla asuntoalueella toimii vuonna 1992 avattu työväenasuntomuseo Virgo.